বাটা সান্ডালস & ফ্লাটর্স মূল্য India মধ্যে 15 Dec 2018 এতালিকা | PriceDekho.com\nবাটা সান্ডালস & ফ্লাটর্স Indiaেমূল্য\nবাটা সান্ডালস & ফ্লাটর্সIndia 2018 এর মধ্যে\nযে দৃশ্য বাটা সান্ডালস & ফ্লাটর্স দাম করুন India মধ্যে 15 December 2018 এ হিসাবে। মূল্য তালিকা জন্য অনলাইন শপিং2মোট বাটা সান্ডালস & ফ্লাটর্স অন্তর্ভুক্ত করা হয়েছে। India মধ্যে সর্বনিম্ন মূল্য পণ্য বিশেষ উল্লেখ, মূল বৈশিষ্ট্য, ছবি, রেটিং এবং আরো অনেক সহ খুঁজুন। এই বিষয়শ্রেণীতে অন্তর্ভুক্ত সর্বাধিক জনপ্রিয় পণ্য বাটা মেন্ s পু স্ট্র্যাপ সান্ডালস এন্ড ফ্লাটর্স SKUPDf501m হয়। এই সর্বনিম্ন দামের করুন একটি সহজ মূল্য তুলনা জন্য Snapdeal, Flipkart, Homeshop18, Indiatimes, Naaptol মত সমস্ত প্রধান অনলাইন দোকানে থেকে প্রাপ্ত হয়।\nজন্য মূল্যের শ্রেণি বাটা সান্ডালস & ফ্লাটর্স এ\nযে জন্য মূল্যের বাটা সান্ডালস & ফ্লাটর্স এর যখন আমরা পণ্য বাজারে দেওয়া হচ্ছে সম্পর্কে সব কথা পরিবর্তিত হয়। সবচেয়ে ব্যয়বহুল পণ্যের বাটা মেন্ s ফিশার ম্যান লুকে লেন্থের ক্যাজুয়াল সুস SKUPDfGJZD Rs. 1,494 এ মূল্য নির্ধারণ করা হয়। পক্ষান্তরে সর্বনিম্ন মূল্য নির্ধারণ করা পণ্যের বাটা মেন্ s পু স্ট্র্যাপ সান্ডালস এন্ড ফ্লাটর্স SKUPDf501m Rs.459 এ উপলব্ধ। দাম এই প্রকরণ প্রিমিয়াম পণ্য থেকে পছন্দ করে নিন অনলাইন ক্রেতারা একটি সাশ্রয়ী মূল্যের পরিসীমা দেয়। এই অনলাইন মূল্য করুন Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR অনলাইন কেনাকাটার জন্য ইত্যাদি মত সব প্রধান শহরগুলোতে জুড়ে বৈধ?\nশীর্ষ 10বাটা সান্ডালস & ফ্লাটর্স\nসর্বশেষবাটা সান্ডালস & ফ্লাটর্স\nবাটা মেন্ s ফিশার ম্যান লুকে লেন্থের ক্যাজুয়াল সুস\n- সাইজও6UK/40 EU,7UK/41 EU\nবাটা মেন্ s পু স্ট্র্যাপ সান্ডালস এন্ড ফ্লাটর্স\n- সাইজও6UK / 39 EU,7UK / 40 EU


‘গুলি আসলে আসুক, পিছপা হবো না’\nপ্রকাশ: ২০২০-০২-১৮ ৫:৪৮:২৯ পিএম || আপডেট: ২০২০-০২-১৯ ৬:৪১:৪০ পিএম\n#ভাষা-আন্দোলন #ভাষা-সৈনিক #আলহাজ-ফজলুর-হক\n১৯৫২ সাল। ২১শে ফেব্রুয়ারির পর ভাষা আন্দোলনের ঢেউ ছড়িয়ে পড়েছিল সারা দেশে। তৎকালীন ছোট মহকুমা শহর নাটোরেও লেগেছিল ঢেউয়ের দোলা। স্কুল ছেড়ে রাস্তায় বেরিয়ে ক্ষুদে ছাত্ররাও শ্লোগান দিয়েছিল- ‘গুলি আসলে আসুক, পিছপা হবো না’।\nমায়ের বকুনি, পুলিশের ভয় উপেক্ষা করে সেদিনের ক্ষুদে ভাষা সৈনিকরা মাইক ও হাতে লেখা পোস্টার নিয়ে বেরিয়ে পড়তেন রাস্তায়। ঘোষণা করতেন আন্দোলনের কর্মসূচি। নাটোরবাসীকে যথাসময়ে আন্দোলনে অংশ নেয়ার জন‌্য আহ্বান জানাতেন।\nতাদের প্রেরণা ছিল রাজনৈতিক প্ল্যাটফর্মের সিনিয়র নেতৃবৃন্দ। নাটোরের তৎকালীন পার্লামেন্ট সদস্য কাজী আবুল মসউদ, কাজী আবদুল মজিদও ছিলেন ভাষা আন্দোলনের প্রেরণাদাতা। ছোট মফঃস্বল শহর হলেও নাটোর বিচ্ছিন্ন ছিল না ভাষা আন্দোলন থেকে।\n১৯৩৮ সালের ২৩ জুলাই সিংড়া উপজেলার দমদমা গ্রামে জন্ম ভাষা সৈনিক আলহাজ ফজলুল হকের। বর্তমানে তিনি নাটোরের একজন স্বনামধন্য ওষুধ ব্যবসায়ী।\n১৯৫২ সালে তিনি মোমিরিয়াল হাই স্কুলের (বর্তমান সরকারি বালক উচ্চ বিদ্যালয়) নবম শ্রেণির ছাত্র ছিলেন। ক্লাস ক্যাপ্টেনদের ভোটে নির্বাচিত হয়েছিলেন স্কুল ক্যাপ্টেন। ভাষা আন্দোলনের ঢেউ যখন নাটোরে গিয়ে আছড়ে পড়ে, তখন তারও তরুণ রক্ত নেচে উঠেছিল। স্মৃতি হাতড়ে তিনি তুলে আনেন সেই আগুন ঝরা দিনের উপাখ‌্যান।\n“১৯৫২ সালের ২২ ফেব্রুয়ারি আমাদের কাছে খবর আসে রাষ্ট্রভাষা বাংলার দাবিতে আন্দোলনরত ছাত্র-জনতার ওপর পুলিশ গুলি চালিয়েছে। শহীদ হয়েছেন রফিক, জব্বার, সালাম ও বরকত।\nখবরটি শুনে আমাদের রক্ত গরম হয়ে যায়। স্কুল ক্যাপ্টেন হিসেবে সব ছাত্রের নেতা হিসেবে কিছু একটা করার চিন্তা করি। স্কুলের সব ছাত্র বের হয়ে মিছিল সহকারে চলে যাই নাটোর গালর্স হাই স্কুলে (বর্তমানে সরকারি বালিকা উচ্চ বিদ্যালয়)। স্কুলের প্রধান শিক্ষিকা ছাত্রীদের ছাড়তে রাজি নন। স্কুল ক্যাপ্টেন সামসুন্নাহারের সঙ্গে কথা বলে তাকে রাজি করে ফেলি। এরপর ছাত্রীদের দায়-দায়িত্ব আমরা নিজেরা নিয়ে আবার বেরিয়ে পড়ি রাস্তায়।\nমিছিল করতে করতে চলে যাই মহারাজা জে এন হাইস্কুলে (মহারাজা জগদীন্দ্রনাথ উচ্চ বিদ্যালয়)। তিন স্কুলের ছাত্র-ছাত্রী মিলে রাষ্ট্র ভাষা বাংলার দাবিতে শহরে মিছিল করি। এরপর জড় হই জমিদার বাবু চৌধুরী কামান গেট সংলগ্ন আমতলায়। সেখানে এক বিশাল সমাবেশে আমরা আমাদের মাতৃভাষা বাংলাকে রাষ্ট্রভাষা হিসেবে মর্যাদা দানের দাবিতে বক্তব্য রাখি।\nআমি ছাড়াও সামসুন্নাহার, ফজলুল হক শাহ, অরুন রায়সহ অনেকেই সেই সমাবেশে বক্তব্য রাখেন- যাদের নাম এখন মনে পড়ছে না। মজার ঘটনা- প্রতিবাদ সমাবেশ শেষে বাড়ি ফিরেই মায়ের বকুনি খেলাম।\nখবর পেলাম আমাদের বিরুদ্ধে ওয়ারেন্ট হয়ে গেছে। শুনেই আমার গা হিম। পালিয়ে গেলাম বর্তমান নলডাঙ্গা উপজেলার পিপরুল গ্রামের শেখ নজরুল ইসলামের (চিত্র পরিচালক) বাড়িতে। অনেক দিন সেখানে আত্মগোপন করে থাকার পর শুনলাম পুলিশ কাউকে ধরেনি। পরে বাড়ি ফিরে আসি।\nএরপর ওভাবে আর রাস্তায় মিছিল করা হয়নি। তবে বাংলাকে রাষ্ট্রভাষা হিসেবে প্রতিষ্ঠার দাবিতে যেসব আন্দোলন-সমাবেশ হয়েছে তার মাইকিংসহ সামগ্রীক প্রচারের কাজগুলো আমরাই মূলত করেছি। নাটোরে রাজনৈতিকভাবে ভাষা আন্দোলনের কর্মসূচি পালিত হয়েছে কেন্দ্রীয় কমিটির নির্দেশে। তৎকালীন আওয়ামী মুসলিম লীগের ব্যানারে পালিত হতো সব কর্মসূচি।\nকমিটির সভাপতি করা হয় অ্যাডভোকেট কাচু উদ্দিনকে (প্রয়াত)। আর সেক্রেটারি করা হয় মাইদুল ইসলামকে (তিনিও প্রয়াত হয়েছেন।)\nবাবু চৌধুরী কামান গেটসংলগ্ন আমতলাই ছিল তৎকালীন নাটোরের রাজনৈতিক কর্মকাণ্ডের প্রধান স্থান। আমাদের নতুন কমিটিকেই ভাষা আন্দোলন চালিয়ে যাওয়ার নির্দেশ দেন সোহরাওয়ার্দী সাহেব।\nকেন্দ্রের নির্দেশমতো রাষ্ট্রভাষা বাংলার দাবিতে আমরা নিয়মিত আমতলায় জড়ো হতাম। ওখান থেকে মিছিল বের করে শহর ঘুরে আবার ওখানে গিয়েই সমাবেশ করতাম। আমাদের সঙ্গে ছিলেন গোলাম ইয়াজদানী মজু, সৈয়দ মোতাহার আলী, মকছেদ আলী, মো.সিরাজুল ইসলামসহ আরো অনেকে।\nচলমান ভাষা আন্দোলনকে গতিশীল করতে সোহরাওয়ার্দী, মওলানা ভাসানী, মানিক পীর সাহেব এলেন নাটোরে। মরহুম মধু চৌধুরীর চেম্বার (কাচারিবাড়ী) সংলগ্ন ফাঁকা জায়গায় সমাবেশ হলো। মওলানা ভাসানী সভাপতিত্ব করেছিলেন সেই সমাবেশ। কাচু উদ্দিন, মাইদুল হকসহ নাটোরের নেতারা জ্বালাময়ী বক্তব্য রেখেছিলেন সেই সমাবেশে। মওলানা ভাসানী সাহেব আমাকে বলেছিলেন, ‘পড়াশোনা বাদ দিয়ে তোমরা এখানে কেন?’\nআমাদের চোখেমুখেই তার জবাব ফুটে ছিল মুখে কিছু বলতে হয়নি। ভাসানী সাহেব বুঝে নিয়েছিলেন। মুচকি একটু হেসেছিলেন। অবশেষে বাংলা রাষ্ট্র ভাষার মর্যাদা পেল। এর ধারাবাহিকতায় এলো মুক্তি সংগ্রাম স্বাধীনতা যুদ্ধ এবং স্বাধীন বাংলাদেশ।”\nস্ত্রী গুল আফরোজ বেগম, তিন কন‌্যা- রেজিনা আখতার তুহিন, সাবিনা আখতার, শারমিন আখতার ও ছেলে মো. ওয়াসিফউল হককে নাটোর শহরে থাকেন ভাষা সৈনিক ফজলুল হক।\nনাটোরের এই ভাষা সৈনিকের ছেলে মো. ওয়াসিফউল হক তুষার বলেন, ‘মানুষ যখন ভাষা সৈনিকের সন্তান হিসেবে শ্রদ্ধা করে, ভক্তি দেখায়। তখন বাবাকে নিয়ে গর্বে বুকটা ভরে ওঠে।’\nভাষা সৈনিক ফজলুল হক প্রত‌্যাশা নিয়ে বলেন, ‘অনেক রক্ত আর ত্যাগের বিনিময় অর্জিত আমাদের মাতৃভাষা। এ ভাষা সর্বত্র ছড়িয়ে যাক ও সঠিক চর্চা অব্যাহত থাকুক।’


সাংবাদিক পরিচয়ের অপব্যবহার এবং কিছু কথা | DhakarNews24\nসাংবাদিক পরিচয়ের অপব্যবহার এবং কিছু কথা\non: জুলাই ৩০, ২০২১ In: খোলা কলাম, শীর্ষ খবর\nমীর আব্দুল আলীম : একজন সাংবাদিক দেশে ও সমাজের কল্যাণে নিবেদিত হবেন। সাংবাদিকতায় এটি স্বতঃসিদ্ধ। কিন্তু কি হচ্ছে? নানা স্বার্থে সংবাদপত্রকে জড়িয়ে ফেলা হচ্ছে; সৎ সাংবাদিকদের বিতর্কিত করা হচ্ছে; মহান পেশার আদর্শ উদ্দেশ্য উল্টে দেয়া হচ্ছে। সাংবাদিকতা বাণিজ্যের ভিড়ে সংবাদপত্র এবং প্রকৃত সাংবাদিকরা অপসৃয়মাণ। মর্যাদা সম্পন্ন পেশা দিনদিন মর্যাদা হারাচ্ছে। শূদ্ধতার মাঝে ঢুকে পরেছে নাম সর্বস্ব অপ-সাংবাদিকতা। অনেক ক্ষেত্রে দুর্নীতি আর ভন্ডামি ডুকে গেছে এ পেশায়। পেশা নয় অসুস্থ ব্যবসা। অশিক্ষিত, কুশিক্ষিতরা অর্থের বিনিময়ে আন্ডারগ্রাউন পত্রিকার পরিচয়পত্র সংগ্রহ করে মানুষকে ভয়ভীতি; আর সরলতার সুযোগ নিয়ে হরদম প্রতরণায় করছে। যা সাংবাদিকতা আর সংবাদপত্রের জন্য হুমকি স্বরূপ। এমনটা সব ক্ষেত্রে নয়। প্রকৃত সাংবাদিকের সংখ্যা দেশে এখনও অনেক। তাঁরা দেশ ও সমাজের কল্যাণে\nসর্বদা নিবেদিত। গুটি কয়েক নামধারী সাংবাদিকের কারণে সংবাদপত্র আজ মর্যাদা হারাচ্ছে। আসলে সমস্যাটা কোথায়? দেশে হরেদরে সাংবাদিক পরিচয় ব্যবহারের সুযোগ সংবাদপত্রের মানহানী করছে। এই সুযোগ নিয়ন্ত্রণ করতে হবে এবং এই নিয়ন্ত্রণ আরোপে প্রকৃত সাংবাদিকদের সাহসী উদ্যোগ নেয়া প্রয়োজন। গত একদশকে গণমাধ্য গড়ার অবাধ স্বাধীনতায় মিডিয়ার সংখ্যা বৃদ্ধি পেয়েছে। প্রতিভাবান তরুণরা এই সেক্টরে যেমন আসছেন, সে সঙ্গে সংবাদপত্রের খরচ বাঁচাতে গিয়ে অযোগ্য কিছু মানুষকে দিয়ে কাজ চালানো শুরু করেছেন গণমাধ্য মালিকগণ। এদের কোনো\nপ্রশিক্ষণের ব্যবস্থা করেনি অধিকাংশ চাকুরিদাতা প্রতিষ্ঠান। এসব প্রশিক্ষণবিহীন, সাংবাদিকতা সম্পর্কে ন্যূনতম জ্ঞানবিহীন অদক্ষরা সদ্য\nশিং গজানো বাছুরের মতো বুকে আইডি কার্ড ঝুলিয়ে উন্মত্তের মতো আচরণ করছে। এরা রাস্তাায় ট্রাফিক আইন ভাঙ্গে, সরকারি-বেসরকারি অফিসে গিয়ে ধমক দিয়ে কাজ করতে চায়। এর বাইরে আছে স্বঘোষিত ধান্দাবাজদের ‘সাংবাদিক’ হয়ে ওঠা। পাড়া মহল্লার সাময়িকী কি এক পাতার কিছু একটা ছাপিয়েই কিছু লোক স্বঘোষিত সাংবাদিক হয়ে পড়ছে। যেনতেন প্রকারে আন্ডারগ্রাউন্ড একটি পত্রিকা বের করে চলছে ব্লাকমেইলিং আর চাঁদাবাজির মহোৎসব। এসব ‘সাংবাদিক’দের দায় নিতে হচ্ছে প্রকৃত সাংবাদিকদের। এ লেখায় কেউ ব্যথিত হলে আমায় ক্ষমা করবেন। গত\nএক দশকে দেশীয় গণমাধ্যমের ব্যাপক সম্প্রসারনের পরও নিজ পেশাটার যে হতশ্রী তা নিয়ে না লিখলেই নয়। আর না লিখলে বোধ করি আমরা শুদ্ধও হবো না। লেখার শুরুতেই সাংবাদিক ভাইয়েদের কাছে ক্ষমা চেয়ে নিয়েছি। যারা নামধারী আর অপ-সাংবাদিক ক্ষমা তাদের কাছে চাই না। কারণ আজ তাদের নিয়েই লিখছি। পরিতাপের বিষয় হলো- বাংলাদেশে সাংবাদিক হতে কোন সুনির্দিষ্ট শিক্ষাগত যোগ্যতা লাগে না। হুট করেই সাংবাদিক হয়ে যেতে পারে যে কেউ। না, এক্ষেত্রে শিক্ষাগত যোগ্যতাও কোন বিষয় নয়। সু-শিক্ষিত ও মানসম্পন্ন সাংবাদিক ও কলামিস্ট এদেশে অনেকেই আছেন, যারা তাদের ক্ষুরধার ও বুদ্ধিদীপ্ত লেখনী দ্বারা সমাজের অনেক অসঙ্গতি সুন্দরভাবে ফুটিয়ে তুলে আমাদেরকে সমাজ- সচেতন\nকরে তোলেন প্রায়শই। সেই গুটিকয় নমস্য সাংবাদিকের সাথে মিশে গেছে সাংবাদিক নামধারী (লেবাসধারী) কিছু নর্দমার কীট; আসলে এরাই বর্তমানে সংখ্যায় বেশি। এসব অপ-সাংবাদিকতা ইদানীং সাংঘাতিক রকম বেড়ে গেছে। অপ-সাংবাদিক সৃষ্টি এক ধরনের সাংবাদিকতা নির্যাতন। আমরা চাই, সাংবাদিকতা পেশা যেন আগের সৎ ও নির্ভীক চেহারায় ফিরে আসে। যারা এসব অপ-সাংবাদিক তৈরি করছে তারা সংবাদপত্র এবং সাংবাদিকতার মতো মহান পেশাকে প্রশ্নবৃদ্ধ করার লক্ষ্যেই তা করছে। এটা কোন সুদুরপ্রসারী ষড়যন্ত্রও হতে পারে। এসব ষড়যন্ত্রকারীদের\nচিহ্নত করতে হবে। তাদের প্রতিহত করতে হবে। নইলে বড্ড বেশি ক্ষতি হয়ে যাবে এ মহান পেশায়। গ্রামীণ সাংবাদিকতার নামে হচ্ছেটা কী? সাংবাদিক নামধারী অপ-সাংবাদিকদের বিষয়ে কিছু না বলে পারছি না । সাংবাদিকতা একটি স্পর্শকাতর পেশা। যে কারো হাতে যেভাবে ছুরি কাঁচ তুলে দিয়ে অপারেশনের সার্জন বানিয়ে দেয়া গ্রহণযোগ্য হয় না, একইভাবে যে কারো হাতে পরিচয়পত্র, কলম-ক্যামেরা-বোম তুলে দিয়ে তাকে সংবাদ সংগ্রহ ও প্রচারের দায়িত্ব দেয়াটাও গ্রহণযোগ্য হওয়া উচিত নয়। সাংবাদিকতা একটি মহান পেশা। অথচ দেখা যাচ্ছে যে, লেখাপড়ায় মাধ্যমিকের গন্ডি পার হতে পারেনি, এলাকায় টাউট হিসাবে চিহ্নিত ব্যক্তিরা ঢাকাসহ জেলা শহর থেকে প্রকাশিত বিভিন্ন অখ্যাত-কুখ্যাত পত্রিকার পরিচয়পত্র সংগ্রহ করে সাংবাদিক বনে যায় এবং প্রশাসনে ও রাজনৈতিক মহলে উদ্দেশ্যেমূলক খবরদারি করে। আর প্রশাসনে খবরদারিকে হাতিয়ার হিসাবে ব্যবহার করে ওই টাউট সংবাদকর্মীরা সহজ সরল মানুষকে বস্নাকমেইলিং করছে। পত্রিকা বিক্রেতা থেকে স্বঘোষিত সাংবাদিক হওয়া কতিপয় টাউট সংবাদকর্মী মোটরসাইকেলে অথবা প্রাইভ কারে সাংবাদিক বা প্রেস লিখে অবাধে চরাফেরা করছে। সরকারি বেসরকারি দফতরের আসাধু কর্মকর্তা-কর্মচারী এসব টাউট সংবাদকর্মীদের সমীহ করছে, আবার তাদের অপকর্মে সহযোগিতা নিচ্ছে বলেও অভিযোগ রয়েছে। শুধু এখানেই থেমে নেই টাউটহিসাবে চিহ্নিত এসব সংবাদ কর্মীরা। অভিযোগ রয়েছে বিভিন্ন সম্যসা গ্রস্থ মানুষদের সরলতার সুযোগ নিয়ে এ সংবাদকর্মীরা অর্থনৈতিকভাবে লাভবান হওয়ার পাশাপাশি বিপদগ্রস্ত মানুষদের আরো বিপদে ফেলছে। সময় এসেছে এদেরকে চিহ্নিত\nকরবার। এরা আসলে সমাজ সুব্যবস্থার শত্রু। আসুন, আমরা এদের একে একে চিহ্নিত করে এদের মুখোশ উন্মোচন করি আর স্ব-স্ব অবস্থানে থেকে এদের প্রতিহত করি।\nজানি এ জাতীয় লেখায় অনেকে তিরস্কার দিবেন। কেউ হযতো বলতে পারেন ‘ব্যাট বেশ সৎ সাংবাদিকতাগিরি দেখাচ্ছে।’ সেদিন আমার এক বন্ধু বললেন ‘দোস্তা সাংবাদিকতা; টাংবাদিকতা বাদ দাও, ব্যবসা-বাণিজ্য করছ; বই লিখছ ব্যাস। এটার মধ্যেই না হয় থাক’। সহাস্যে বললাম ‘বই লিখলে আর সাংবাদিকতার আর বাদ থাকে কি?’ আমার বন্ধুটার সাংবাদিক বিদ্বেশের কারণটা জানলাম। তার এলাকার পত্রিকার হকার নাকি নিজে সাংবাদিক পরিচয় দিচ্ছে ; মাদক বিক্রেতা মোটরসাইকেল আর প্রাইভেটে কারে সাংবাদিক লিখে দাপটের সাথে ঘুরে বেড়াচ্ছে। ঠিকমতো নিজের নাম ঠিকানা লিখতে জানে না এমন লোক সাংবাদিক বনে যাচ্ছে রাতারাতি। বিচিত্র ঐ দেশে এটাও স্বাভাবিক। খুনি, ধর্ষণ, অসংখ্য মামলার\nআসামি নিজেকে সাংবাদিক পরিচয় দিচ্ছে। ওদের তথাকথিত পত্রিকার পরিচয়পত্রও আছে। এদের অনেকে আবার সাংবাদিক পরিচয় দিয়ে স্বাচ্ছন্দ্য বোধ করে না। কখনোবা সম্পাদক, বার্তা সম্পাদক নানা পরিচয়ে নিজেকে মস্ত সাংবাদিক জাহিরের চেষ্টা করছে। তারা কি করে পারছে এসব পরিচয় দিতে? ৪/৫টি পত্রিকার একজন প্রতিনিধি পরিচয় দিয়ে কেউ কেউ নিজেকে বড়মাপের সাংবাদিক পরিচয় দিয়ে চলাফেরা করছে। এসব তথাকথিত সংবাদকর্মী নিজেকে কখনোবা রাজনৈতিক দলীয় পরিচয় দিচ্ছে। এরা অপ-সাংবাদিকতা করে বেড়াচ্ছে। প্রশ্ন হলো এরা পরিচয়পত্র পায়\nকি করে ? যা করা যেতে পারে : এ অবস্থায় সাংবাদিকতার নিতিমালা প্রয়োজন। প্রশ্ন হচ্ছে কারা নিতিমালা করবেন? নিতিমালা কি হবে? আর এসব সামলাবেই বা কে? আমি সাংবাদিকদের এজন্য একটি নিয়ন্ত্রণকারী প্রতিষ্ঠান এবং বিধিমালা তৈরির পক্ষে। এ বিষয়টি কেউ সাংবাদিক নিয়ন্ত্রণ ভাববেন না দয়া করে। প্রকৃত সাংবাদিকদের স্বার্থেই তা করা যেতে পারে। আর সাংবাদিকদেরই এ ব্যাপারে বেশি এগিয়ে আসতে হবে। সব পেশারই লাইসেন্স প্রদানকারী একটি প্রতিষ্ঠান থাকে। প্রকৌশলী; আইনজীবী এমনকি চিকিৎসা বিজ্ঞানের সব বই পড়ে ঝালাপালা হয়ে গেলেও চিকিৎসা কিংবা স্ব-স্ব কর্ম শুরু করার আগে আপনাকে সনদ নিতে হবে। এই সনদ গ্রহণের মাধ্যমে আপনি ন্যূনতম নিয়মনীতি ও পেশাগত সততার প্রতি\nঅঙ্গীকার করতে হয়। আপনি আইন পাস করলেও সরাসরি বিচার কার্যে অংশ নিতে পারবেন না, এজন্য আপনাকে তালিকাভুক্ত ও সনদধারী আইনজীবী হতে হবে। একাউন্টেন্ট হতে হলেও আপনাকে শুধু হিসাববিজ্ঞান জানলে চলবে না, সংশ্লিষ্ট পেশাগত প্রতিষ্ঠানের সনদ নিতে হবে। এসব সনদের কারণে একজন পেশাজীবী তার নিজের পেশার প্রতি সৎ থাকার অঙ্গীকার করেন। সনদ থাকার কারণে আমরা সাধারণ মানুষরা বুঝতে পারি যে এই চিকিৎসক কি আইনজীবী আসলেই আমাকে সেবা দেয়ার যোগ্যতা অর্জন করেছেন কী না। সেবা প্রদানে গুরুতর কোনো অনৈতিকতা থাকলে আমরা বিচার প্রার্থী হতে পারি এবং দায়ী ব্যক্তির সনদ বাতিল করে তাকে পেশা থেকে সরিয়ে দেয়ার ব্যবস্থা আছে। তাই এই ধরনের পেশাদারিত্বের নিবন্ধন ও সনদ একজন মানুষকে নিজ পেশায় দায়িত্বশীল হতে বাধ্য করে। থাকে জবাবদিহিতাও। সাংবাদিকতার ক্ষেত্রেও তা হওয়া দরকার। কারণ সাংবাদিকদের লেখুনির উপর ভালোমন্ত্র অনেক কিছুই নির্ভর করে। সে ক্ষেত্রে সাংবাদিকতায় দায়িত্বশীল ব্যক্তিদেরই আসতে হবে। এতে করে সংবাদপত্র এবং সাংবাদিকতার মর্যাদা বাড়বে। বিভাগ, জেলা এবং উপজেলা পর্যায়ে যারা সাংবাদিকতা করেন তাদের প্রকৃত তালিকা থাকা প্রয়োজন। দেশজুড়ে এভাবে সংবাদপত্রের যথেচ্ছ ব্যবহার বন্ধ করতে হবে। মটোরসাইকেল কিংবা পরিবহনে কারা সংবাদপত্র কিংবা সাংবাদিক লিখতে পারবেন তার নিতিমালা দরকার। কারণ প্রায়শই দেখা যায় সংবাদপত্র সেট দিয়ে মাইক্রোবাস, প্রাইভেট কার কিংবা মটোরসাইকেলে অপরাধ সংঘটিত করছে দুর্বৃত্তরা। কোথাও কোথাও মাদক সরবরাহের কাজ করা হয় সংবাদপত্র লেখা গাড়ি দিয়ে। এই হচ্ছে আমাদের সংবাদপত্র এবং সাংবাদিকতার পরিণতি। বর্তমান নতুন প্রযুক্তির যুগে প্রিন্টিং ও ইলেকট্রনিক মিডিয়ায় পরিবর্তনের হাওয়া লেগেছে। তবে এ অবস্থায় দেশে দায়িত্বশীল সাংবাদিকতার নবযুগের সূচনা হয়েছে বলে মনে করি না। সংবাদপত্র এবং সাংবাদিকতা দিন দিন প্রশ্নবিদ্ধ হচ্ছে; মর্যাদা হারাচ্ছে। সেদিন ‘বাগেরহাটের অপ-সাংবাদিকরা বহালতবিয়তে’ শীরোনামে সংবাদ পড়লাম একটি দৈনিকে। সেখানকার অপ-সাংবাদিকরা নাকি রাজনৈতিক\nপৃষ্ঠপোষকতায় বহালতবিয়তে। সৎ সাংবাদিকতা আছে কোনঠাসা অবস্থায় । এ চিত্র দেশের বিভিন্ন এলাকায়। অভিযোগ উঠেছে ঢাকা ও জেলা সদর থেকে প্রকাশিত অখ্যাত ও কুখ্যাত কতিপয় পত্রিকার মালিক পক্ষ সাংবাদিকতার মান যাচাই-বাছাই না করে বিজ্ঞাপন ও টুপাইস আদায়ের চুক্তিতে টাউট বাটপারদের হাতে পত্রিকার পরিচয়পত্র তুলে দিয়ে সৎ সাংবাদিকতাকে বিতর্কিত করছে। এতে সচেতন মহল বেশ উদ্বিগ্ন। ঐ সংবাদ পড়ে জানতে পারলাম বাগেরহাট জেলা পর্যায়ে কতিপয় সংবাদকর্মী লেখা পড়ার যোগ্যতায় মাধ্যমিক এমন কি প্রাইমারির গন্ডি পার হতে পারে নাই তারাও এক একজনে ইংরেজি, বাংলা জাতীয় ও আঞ্চলিক পত্রিকার ৪/৫টি পরিচয়পত্র সংগ্রহ করে সাংবাদিক বনে গেছে। এরা বাগেরহাটের সুবিধাবাদী, রাজনীতিতে অদক্ষ ও ব্যবসায়ী রাজনৈতিক নেতাদের শেল্টার নিয়ে সাংবাদিকতার নামে চাঁদবাজি, বস্নাকমেইলিং করে চলেছে। এ অবস্থা দেশ জুড়েই। আজকাল মাঠ পর্যায়ে গিয়ে এ পেশা সম্পর্কে নানা নেতিবাচক মন্তব্য অনেকের কাছে শুনতে হয়। আজকের এ নিবন্ধ ধান্দাবাজ, হলুদ সাংবাদিক এবং অপ-সাংবাদিককে ঘিরে, যারা সামপ্রতিককালে এ মহান পেশাকে কলুষিত করে রেখেছেন, অপেশাদার মনোভাব তৈরি করে সাংবাদিকতা-বাণিজ্য চালু করেছেন। এদের রাহু গ্রাস থেকে সংবাদপত্র এবং সাংবাদিকদের বেরিয়ে আসতে হবে। এমনিতেই\nনিরাপত্তার অভাবে রুদ্ধ হয়ে যাচ্ছে মুক্ত সাংবাদিকতার দ্বার। এ অবস্থায় সাংবাদিকরা নিজেরাই নিজেদের স্বার্থ দেখতে হবে। আমরা প্রত্যাশা করি\nসাংবাদিকরা সকল বিভেদ ভুলে এক হবেন; অপ-সাংবাদিকতার বিরুদ্ধে রুখে দাঁড়াবেন। সংবাদপত্র এবং সাংবাদিকতার মর্যাদা যেন ধুলায় ভূলন্ঠিত না হয় সেদিকে লক্ষ্য রাখতে হবে। সাংবাদিকদের বিভক্তি আর অপ-সাংবাদিকদের অপতৎপরতার সুযোগ নিচ্ছে রাজনৈতিক ও সামাজিক দুর্বৃত্তরা। নিরাপত্তার অভাবে রুদ্ধ হয়ে যাচ্ছে মুক্ত সাংবাদিকতার দ্বার। ফিরে আসুক সাংবাদিকতার মর্যাদা; নিরাপদ আর মুক্ত হাতে কলম ধরার পরিবেশ ফিরে পাক সাংবাদিকরা; রাহুমুক্ত হোক সংবাদপত্র। এই হোক আমাদের প্রত্যাশা।\n৥ লেখক- মীর আব্দুল আলীম, সাংবাদিক, কলামিস্ট ও সমাজ গবেষক।


ক্যাসিনো চালায় বিদেশিরা! | Alokito Sakal\nক্যাসিনো চালায় বিদেশিরা!\nপ্রকাশিত : ০৭:৩৫ AM, ২৩ সেপ্টেম্বর ২০১৯ সোমবার ৩৬৬ বার পঠিত\nঢাকায় ক্যাসিনো ব্যবসার নিয়ন্ত্রণ যুবলীগ ও স্বেচ্ছাসেবক লীগের কয়েক নেতার হাতে থাকলেও এর বড় অংশীদার (মালিকানা) বিদেশিরা। অবৈধ এ ব্যবসার ৪০-৬০ শতাংশের মালিক বিদেশিরা।\nএ ধরনের অন্তত ২৫ কর্মকর্তাকে তিনি তার প্রতিষ্ঠানে অলিখিতভাবে নিয়োগ দিয়েছেন। এ কর্মকর্তারা বিভিন্ন সরকারি দফতরে তার হয়ে লবিং করতেন। এমনকি তার প্রতিষ্ঠানকে কাজ পাইয়ে দিতে বিভিন্ন দফতরের সংশ্লিষ্ট কর্মকর্তাদের ঘুষ দেয়ার ব্যবস্থাও করতেন তারা।\nএ কাজের জন্য সাবেক সরকারি কর্মকর্তারা এক থেকে তিন লাখ টাকা পর্যন্ত বেতন পেতেন।\nজিজ্ঞাসাবাদে অনেক সরকারি কর্মকর্তার নামও বলেছেন, যাদের বিভিন্ন সময়ে তিনি মোটা অঙ্কের ঘুষ দিয়েছেন।\nশেষ পর্যায়ে বিধিনিষেধ মানছে না কেউ\nশিক্ষাপ্রতিষ্ঠান পর্যটন ছাড়া বুধবার থেকে সবই খুলছে\nবিধিনিষেধ শিথিল: সামনে মহাবিপদ অপেক্ষা করছে\nকরোনা উপসর্গে মৃত্যু বাড়ছে\nকরোনায় চাকরি হারিয়েছেন সাড়ে ২২ লাখ মানুষ


প্রতিবন্ধী বিদ্যালয়ের শিক্ষকেরা রাজপথে, শিক্ষামন্ত্রী–উপমন্ত্রী কী করেছেন? | প্রথম আলো\nপ্রতিবন্ধী বিদ্যালয়ের শিক্ষকেরা রাজপথে, শিক্ষামন্ত্রী–উপমন্ত্রী কী করেছেন?\nপ্রকাশ: ১৪ অক্টোবর ২০২১, ২০: ৩০\nপ্রতিবন্ধী বা বিশেষ চাহিদাসম্পন্ন শিশু-কিশোরদের জন্য সরকার অনেক কর্মসূচি নেওয়ার কথা বললেও তাদের শিক্ষার বিষয়টি অবহেলিতই থেকে গেছে। সরকারি ব্যবস্থাপনায় প্রতিষ্ঠিত বিদ্যালয়গুলোর শিক্ষকেরা ঠিকমতো বেতন-ভাতা পেলেও বেসরকারি বিদ্যালয়গুলো কীভাবে চলছে, সেই খোঁজ প্রতিবন্ধী হিতৈষী সরকারের কর্তাব্যক্তিরা রাখেন না। রাখলে আজ প্রতিবন্ধী বিদ্যালয়ের শিক্ষকদের এমপিওভুক্তিসহ ১১ দফা দাবিতে রাজপথে লাগাতার আন্দোলন করতে হতো না। তা-ও এই করোনাকালে।\nযখন শিক্ষকেরা নিরুপায়, তখনই এ ধরনের কর্মসূচি নিতে বাধ্য হন। এর আগে তাঁরা সরকারের কাছে অনেক আবেদন-নিবেদন করেছেন। কাজ হয়নি। শিক্ষকেরা বলেছেন, এবারে তাঁরা দাবি আদায় করেই ঘরে ফিরবেন। প্রথম আলোর খবর অনুযায়ী, গত সোমবার সকালে ‘বাংলাদেশ প্রতিবন্ধী বিদ্যালয় শিক্ষক সমিতি’-এর ব্যানারে প্রধানমন্ত্রীর কার্যালয় বরাবর পদযাত্রা কর্মসূচি করতে প্রতিবন্ধী বিদ্যালয়গুলোর শিক্ষকেরা কেন্দ্রীয় শহীদ মিনারে জড়ো হন। দুপুর সাড়ে ১২টায় শহীদ মিনার থেকে প্রধানমন্ত্রীর কার্যালয়ের উদ্দেশে যাত্রা শুরু করলে পুলিশ শাহবাগ মোড়ে তাঁদের বাধা দেয়। এ সময় আন্দোলনকারীরা শাহবাগে জাদুঘরের সামনে বসে পড়েন।\nশিক্ষকদের দাবির মধ্যে আছে; প্রতিবন্ধিতা-সম্পর্কিত বিশেষ শিক্ষা নীতিমালা অনুযায়ী বিদ্যালয়গুলোর স্বীকৃতি ও এমপিওভুক্তি, বিদ্যালয় নিয়োগের তারিখ থেকে শিক্ষকদের বেতন-ভাতা প্রদান, সব বিদ্যালয়ের বিশেষ চাহিদাসম্পন্ন শিক্ষার্থীদের শতভাগ উপবৃত্তি প্রদান, প্রতিবন্ধী বিদ্যালয়ের শিক্ষা কারিকুলাম অনুযায়ী বিনা মূল্যে পাঠ্যবই বিতরণ, বিশেষ চাহিদাসম্পন্ন শিক্ষার্থীদের স্বাস্থ্যসম্মত খাবার পরিবেশন, শিক্ষা উপকরণ সরবরাহ, প্রতিবন্ধী বিদ্যালয়ে আধুনিক সরঞ্জামসহ থেরাপি কেন্দ্র চালু এবং শিক্ষাজীবন শেষে প্রতিবন্ধীদের কর্মসংস্থানের ব্যবস্থা করা।\nপ্রতিবন্ধী বিদ্যালয় শিক্ষক সমিতির হিসাব মতে, সারা দেশে প্রায় ২ হাজার ৬৯৭টি প্রতিবন্ধীদের বিদ্যালয় রয়েছে। শিক্ষক-কর্মচারীর সংখ্যা ৬০ থেকে ৭০ হাজার। এসব বিদ্যালয়ে প্রায় ছয় লাখ শিক্ষার্থী পড়াশোনা করে। স্কুলগুলোতে সাধারণ শিক্ষার পাশাপাশি বৃত্তিমূলক শিক্ষাও দেওয়া হয়। কিন্তু ২০০৯ সালে প্রতিবন্ধী বিদ্যালয় নীতিমালা প্রণয়ন করা হলেও তা বাস্তবায়িত হয়নি। একটি নীতিমালা বাস্তবায়ন করতে কত বছর সময় লাগে?\nশিক্ষকদের এসব দাবির কোনোটি অযৌক্তিক নয়। তাঁরা বলেছেন, যেদিন কাজে যোগ দিয়েছেন, সেদিন থেকে বেতন-ভাতা দিতে হবে। শিক্ষার্থীদের শতভাগ বৃত্তি দিতে হবে। যেখানে সাধারণ শিক্ষার্থীদের একটা বড় অংশ উপবৃত্তি পেয়ে থাকে, সেখানে বিশেষ চাহিদাসম্পন্ন শিক্ষার্থীরা কেন পাবে না? সরকার যেখানে লাখ লাখ শিক্ষার্থীকে বিনা মূল্যে বই বিতরণ করছে, সেখানে এই ছয় লাখ শিক্ষার্থী কেন বঞ্চিত হবে?\nশিক্ষক সমিতির আহ্বায়ক আরিফুর রহমান বলেছেন, ‘প্রতিবন্ধীরা মানবগোষ্ঠীর সবচেয়ে পিছিয়ে পড়া সন্তান। প্রতিবন্ধী শিক্ষার্থীদের জীবনের মান উন্নয়ন করে মূলধারায় নিয়ে আসা সরকারের দায়িত্ব। শিক্ষাপ্রতিষ্ঠানগুলোর শিক্ষক-কর্মচারীরা দীর্ঘদিন ধরেই বেতন ভাতার অভাবে মানবেতর জীবনযাপন করছেন। যেই শিক্ষকেরা অনেক কষ্ট করে প্রতিবন্ধী শিক্ষার্থীদের শিক্ষা দান করছেন, তারা কেন বেতন-ভাতা পাবেন না? কেন তাদের মানুষের দয়ার ওপর নির্ভর করতে হবে?\nগাইবান্ধার রামচন্দ্রপুর বুদ্ধিপ্রতিবন্ধী এ আর বিদ্যালয়ের শিক্ষক শারমিন খাতুন প্রথম আলোকে বলেন, ‘আমাদের কোনো বেতন দেওয়া হয় না। স্বামী-সন্তান, যৌথ পরিবার নিয়ে পরিবার চালানো অসম্ভব। তবু আমরা আমাদের নিজস্ব টাকায় শিক্ষার্থীদের যাতায়াত, টিফিন, ওষুধ, শিক্ষার প্রয়োজনীয় উপকরণ দিয়ে থাকি। আমরা সরকারের প্রতি আহ্বান জানাই, পিছিয়ে পড়া জনগোষ্ঠীকে যেন এগিয়ে নেওয়া হয়।’\nএই ঢাকা শহরে আমরা যখন স্বাভাবিক জীবন যাপন করছি, যাদের অফিসে যাওয়ার কথা তাঁরা অফিসে যাচ্ছেন, যাঁদের ব্যবসাপ্রতিষ্ঠানে যাওয়ার কথা তাঁরা সেখানে যাচ্ছেন, কিন্তু এই শিক্ষকেরা কেবল নিজেদের বেতন-ভাতার জন্য নয়; প্রতিবন্ধী শিক্ষার্থীদের শিক্ষাজীবন নিশ্চিত করতে রাজপথে আন্দোলন করছেন। চার/পাঁচ দিন ধরে খোলা আকাশের নিচে রাত কাটাচ্ছেন। তারা ইচ্ছে করলে অন্য পেশায় যেতে পারতেন, কিন্তু এই বিদ্যালয়ে আছেন প্রতিবন্ধী শিশু-কিশোরদের মায়ায় পড়ে। শিক্ষকদের কাছে এরাও তাদের সন্তানের মতো।\nদুর্মূল্যের বাজারে প্রতিবন্ধী বিদ্যালয়ের এই শিক্ষকেরা কোথায় যাবেন? কীভাবে চলবেন? ঘরে যদি খাবারই না থাকে, তাহলে কীভাবে তাঁরা বিদ্যালয়ের শিক্ষার্থীদের পড়াবেন? একটি স্বাভাবিক শিশুকে পড়ানোর চেয়ে বিশেষ চাহিদাসম্পন্ন শিশুকে পড়ানো অনেক বেশি কষ্টের। অনেক বেশি পরিশ্রমের। তারপরও কেন তারা বেঁচে থাকার মতো বেতন-ভাতা পাবেন না?\nসরকার অনুৎপাদনশীল খাতে অনেক অপ্রয়োজনীয় খরচ করছে। উন্নয়নের নামে সড়ক ছাড়া সেতু নির্মাণ, লোকালয় না থাকা সত্ত্বেও সড়ক নির্মাণ করে অর্থের অপচয় করছে। অথচ সমাজের এই কয়েক লাখ বিশেষ চাহিদাসম্পন্ন শিশুদের যারা পড়াচ্ছেন, তাঁদের বেতন-ভাতা দিচ্ছে না। আগে বেসরকারি প্রতিবন্ধী বিদ্যালয়গুলো সামাজিক সহায়তায় কোনোরকম চললেও করোনাকালে প্রায় অচল হয়ে পড়ে। সমাজের যেসব সহৃদয় ব্যক্তি সাহায্য-সহযোগিতা করতেন, অর্থনৈতিক সংকটের কারণে এখন তারাও দিতে পারছেন না। ফলে সমাজকল্যাণ মন্ত্রণালয়ের সামান্য অর্থসহায়তার ওপরই এঁদের ভরসা করতে হয়েছে।\nদুর্মূল্যের বাজারে এই শিক্ষকেরা কোথায় যাবেন? কীভাবে চলবেন? ঘরে যদি খাবারই না থাকে, তাহলে কীভাবে তাঁরা বিদ্যালয়ের শিক্ষার্থীদের পড়াবেন? একটি স্বাভাবিক শিশুকে পড়ানোর চেয়ে বিশেষ চাহিদাসম্পন্ন শিশুকে পড়ানো অনেক বেশি কষ্টের। অনেক বেশি পরিশ্রমের। তারপরও কেন তারা বেঁচে থাকার মতো বেতন-ভাতা পাবেন না?\nপ্রতিবন্ধী শিশুদের কল্যাণ মানে বড় বড় অনুষ্ঠান আয়োজন নয়। এই শিশুরা যেসব বিদ্যালয়ে পড়ে, সেখানে তাদের সব ধরনের সুযোগ-সুবিধা থাকতে হবে। তাদের উপযোগী বিদ্যালয়ের ঘর, দরজা, সিঁড়ি, টয়লেট, বেঞ্চ, টেবিল তৈরি করতে হবে। সর্বোপরি যেই শিক্ষকেরা তাদের পড়াচ্ছেন, তাঁদেরও ন্যূনতম বেতন-ভাতা তো দিতে হবে। শিক্ষকদের অভুক্ত রেখে আপনি বলতে পারেন না, শিক্ষাদান করো।\nসরকারের কর্তাব্যক্তিদের কেউ যদি খোলা আকাশের নিচে রাত কাটাতেন, তাহলে শিক্ষকদের কষ্ট বুঝতেন। সর্বশেষ খবর হলো শিক্ষকদের একটি প্রতিনিধিদল প্রধানমন্ত্রীর কার্যালয়ে গিয়ে স্মারকলিপি দিয়েছে। একটি স্মারকলিপি দিতে শিক্ষকদের পাঁচ দিন অপেক্ষা করতে হয়েছে। আমরা কেমন দেশে আছি। এই পাঁচ দিন ধরে পুরুষ শিক্ষকদের পাশাপাশি নারী শিক্ষকেরাও খোলা আকাশের নিচে ছিলেন। আছেন। কয়েকজন শিক্ষকের সঙ্গে কথা বললে তারা জানান, আর প্রতিশ্রুতি নয়, এবার দাবি আদায় করেই আমরা ঘরে ফিরে যাব।\nকয়েক দিন আগে চট্টগ্রাম বিশ্ববিদ্যালয়ের এক প্রতিবন্ধী শিক্ষার্থী আমাকে টেলিফোন করেছিলেন। তিনি দৃষ্টিপ্রতিবন্ধী। অন্যের সহায়তায় পরীক্ষা দিয়ে বিশ্ববিদ্যালয় পর্যন্ত এসেছেন। তিনি লেখালেখি করেন। তাঁর ইচ্ছে, জাতীয় পত্রিকায় তাঁর লেখা ছাপা হোক। এ রকম বিশেষ চাহিদাপ্রাপ্ত শিক্ষার্থীদের তৈরি করার দায়িত্ব যারা নিয়েছেন, সই শিক্ষকদের দুঃখ দুর্দশার কথা আমরা কী করে ভুলে যাই? কেন রাষ্ট্র তাদের সহায়তায় এগিয়ে আসবে না? শিক্ষামন্ত্রী-শিক্ষা উপমন্ত্রী কি করছেন?\nসরকারের নীতিনির্ধারকদের বলব, প্রতিবন্ধী বিদ্যালয়ের শিক্ষকদের অবহেলার চোখে দেখবেন না। বিশেষ চাহিদাসম্পন্ন শিক্ষার্থীদের শিক্ষা দিয়ে তাঁরা মহৎ কাজ করছেন। আপনারা সাড়ে পাঁচ লাখ কোটি টাকার বাজেট করেন, উন্নত দেশ গড়ার খোয়াব দেখেন, কিন্তু এই শিক্ষকদের রাস্তায় রেখে তা সম্ভব নয়। প্রতিবন্ধী শিক্ষকদের ন্যায্য দাবি মেনে নিন।


ছাত্র-যুব অধিকারের ২০ নেতার জামিন\n/ Bail for that student youth rights leader\n১৯ সেপ্টেম্বর, ২০২১ ১৫:৫৪\nআপডেট: ১৯ সেপ্টেম্বর, ২০২১ ১৯:১২\nরাজধানীর মতিঝিলের শাপলা চত্বরে ছাত্র ও যুব অধিকার পরিষদের সদস্যদের সঙ্গে পুলিশের সংঘর্ষ। ছবি: ফাইল ছবি/নিউজবাংলা\nজামিন শুনানি দেখতে এদিন আদালতে উপস্থিত হন গণস্বাস্থ্য কেন্দ্রের ট্রাস্টি ও প্রতিষ্ঠাতা ডা. জাফরুল্লাহ চৌধুরী এবং ছাত্র, যুব ও শ্রমিক অধিকার পরিষদের সমন্বয়ক নুরুল হক নূর।\nগাড়ি ভাঙচুর, পুলিশের ওপর হামলা মামলায় জামিন পেয়েছেন বাংলাদেশ ছাত্র অধিকার ও বাংলাদেশ যুব অধিকারের ২০ নেতা।\nমহানগর দায়রা জজ আদালতের জজ কে এম ইমরুল কায়েশ এ জামিন আদেশ দেন।\nজামিন পাওয়া নেতারা হলেন ইসমাইল হোসেন, কাজী মাসুদ বিন মনির, মো. হেমায়েত খলিফা, মো. রেজাউল করিম, মুনতাজুর ইসলাম, গোলাম তানভীর, মো. ইউনুস ওরফে সানি, মো. নাঈম, সোহেল মৃধা, মো. আসাদুজ্জামান, আজহারুল ইসলাম পাঠান, মোস্তাক আহমেদ ওরফে শিশির, মো. নাজমুল হাসান, মো. নাহিদুল তারেক, মো. সোহেল আহম্মেদ, মো. সবুজ হোসেন, আব্দুল্লাহ আল মাহমুদ জিহান, মো. আজিম হোসেন, মো. রুহুল ইসলাম সোহেল ও শেখ খায়রুল কবির।\nতারা সবাই জেলে রয়েছেন।\nস্বাধীনতা দিবসে ভারতের প্রধানমন্ত্রী নরেন্দ্র মোদির সফরের বিরোধিতা করে ছাত্র, যুব ও শ্রমিক অধিকার পরিষদের নেতা-কর্মীরা আন্দোলন করেন।\nআন্দোলনকারীদের বিরুদ্ধে গাড়ি ভাঙচুর ও সড়ক অবরোধের অভিযোগে পরদিন মতিঝিল থানায় পুলিশ বাদী হয়ে বেআইনি সমাবেশ, পুলিশকে আক্রমণ করা এবং পুলিশের কাজে বাধা দেয়ার অভিযোগে মামলা করে।\nকারাগারেই মাস্টার্স পরীক্ষা দেবেন ছাত্র অধিকারের সোহেল\nজজ কোর্টেও জামিন মেলেনি ছাত্র-যুব অধিকারের ১০ নেতার


আপসের পথে কি সমাধান মিলবে?\nPublished : Thursday, 13 April, 2017 at 1:24 PM, Count : 149\nগণভবনে গত মঙ্গলবার কওমি মাদ্রাসার আলেম-ওলামাদের সঙ্গে বৈঠককালে হেফাজতে ইসলাম বাংলাদেশের আমির আল্লামা শাহ আহমদ শফী (সামনের সারিতে মাঝে) ও ইকরা বাংলাদেশের পরিচালক মাওলানা ফরিদ উদ্দীন মাসউদের সঙ্গে কুশল বিনিময় করেন প্রধানমন্ত্রী শেখ হাসিনা। প্রথম আলোতে এনিয়ে লিখেছেন আবুল মোমেন। তার সে লেখাটি নীচে তুলে ধরা হল...\nস্বাধীনতার কিছু আগে থেকে, বিশেষত উনসত্তরের গণ-অভ্যুত্থানের পরের দুই বছরে, আওয়ামী লীগের যে রূপান্তর ঘটেছিল, তার গুরুত্ব স্বাধীনতার পরও বিবেচিত হলে ভালো হতো। অর্থাৎ, তখন সমাজতন্ত্র, গণতন্ত্র ও স্বাধীনতার লক্ষ্যাদর্শে সিপিবি, ন্যাপসহ আরও প্রগতিশীল জাতীয়তাবাদী দলের সঙ্গে আওয়ামী লীগের যে রাজনৈতিক-আদর্শিক সম্পর্ক গড়ে উঠেছিল, তা স্বাধীনতার পরও ধরে রাখা উচিত ছিল। এ সময় একাত্তরের মুক্তিযুদ্ধে আওয়ামী লীগকে ঘিরে বাঙালি জাতীয়তাবাদী বাম প্রগতিশীল চেতনার যে প্ল্যাটফর্ম গড়ে উঠেছিল, তা আরও পোক্ত হয়েছিল। কিন্তু স্বাধীনতার পর আওয়ামী লীগ এককভাবে ক্ষমতাসীন দলে পরিণত হলো। তৎকালীন সোভিয়েত-বলয়ের শক্তিশালী দল হিসেবে ক্ষমতাসীন আওয়ামী লীগকে সমর্থন দিতে গিয়ে সিপিবি ও ন্যাপ (মোজাফ্ফর) বি টিমে পরিণত হলো। এ পরিণতি পরবর্তীকালে এ দেশের প্রগতিশীল রাজনীতির জন্য ক্ষতির কারণ হয়েছিল। কেবল দেশের নয়, খোদ আওয়ামী লীগের রাজনীতিও যে ক্ষতিগ্রস্ত হয়েছে, তা এখনকার বাস্তবতায় ভালোই বোঝা যাচ্ছে।\nতরুণদের তো চাহিদা থাকেই আদর্শের রাজনীতির। তারুণ্য সব সময়ই নিজের ক্ষুদ্র গণ্ডিকে ছাপিয়ে গিয়ে বৃহৎ ও মহৎ কিছু অর্জনে শরিক হতে চায়। এদিক থেকে দেশ ও মানুষের কল্যাণে বীরত্বপূর্ণ সংগ্রাম তাকে টানে। আর তাই একাত্তরের মুক্তিযুদ্ধে এ দেশের তরুণেরা দলমত-নির্বিশেষে অকুতোভয়ে ঝাঁপিয়ে পড়েছিল। বীরের সর্বশ্রেষ্ঠ ভূমিকা হলো আত্মত্যাগের মাধ্যমে বিজয় অর্জন। তারই স্বীকৃতি দিয়ে মুক্তিযুদ্ধে এমন বিজয়ী শহীদদের আমরা বীরশ্রেষ্ঠ খেতাব দিয়েছি।\nমুক্তিযুদ্ধ চলার সময়ই ছাত্রলীগের মধ্যে আদর্শিক দ্বন্দ্ব দেখা দেয়। স্বাধীনতার পর এই অর্জনকে আরও বড় ও মহৎ অর্জনে রূপান্তরের স্বপ্ন থেকে ছাত্রলীগ থেকে অসংখ্য মেধাবী তরুণ বেরিয়ে এসে জাসদ ছাত্রলীগে যোগ দিয়েছিল। স্বাধীনতার পরপর এটিই ছিল আদর্শের টানে তরুণদের নিজেকে ছাপিয়ে ওঠার স্বপ্ন বাস্তবায়নের বড় প্ল্যাটফর্ম। আমরা জানি, নেতৃত্বের ভুল ও দুর্বলতায় তরুণদের এ অভিযান সফল হয়নি, অসংখ্য তরুণ এর বলি হয়েছে। স্বাধীনতার পর আওয়ামী লীগের ছাত্রসংগঠন আর কখনো তরুণদের কাছে আদর্শিক রাজনীতির প্ল্যাটফর্মের মর্যাদা বা আকর্ষণ ফিরে পায়নি। গত শতকের আশির দশকে, বিশেষত ইরানের ইসলামি বিপ্লবের (১৯৭৯) পর, বাংলাদেশেও এ রকম বিপ্লবের স্বপ্ন দেখানো সম্ভব হয়েছিল। এতে তরুণদের একাংশ আকৃষ্ট হয়েছিল। তবে বাংলাদেশের আবহমানকালের সমাজ-সংস্কৃতি ঠিক গোঁড়া ধর্মান্ধ রাজনীতির জন্য প্রস্তুত ছিল না।\nসমাজ-সংস্কৃতির এই অসাম্প্রদায়িক মানবিক বুননে একটা রূপান্তরের প্রক্রিয়া শুরু করেছিলেন জিয়াউর রহমান। তিনি অসাম্প্রদায়িক বাঙালি জাতীয়তাবাদের রাজনীতির বিরুদ্ধে পাকিস্তানি ধারার ধর্মভিত্তিক জাতীয়তাবাদের রাজনীতি চালু করলেন। এ সময় বোঝা গেল, বাঙালি সমাজ পঞ্চাশ ও ষাটের দশকে বাম প্রগতিশীল ধারার রাজনৈতিক-সাংস্কৃতিক চিন্তাচেতনাকে এগিয়ে নিলেও ইসলাম নিয়ে তার ধ্যানধারণা বিশ্বাসের গণ্ডি ছাপিয়ে মননশীল আলোচনার উপযুক্ত ছিল না। মুসলিম সমাজের সংস্কৃতির স্বরূপ কী, কোনটি মুসলমানের করণীয়, করণীয় নয় ইত্যাদি নিয়ে তার মনে নানা বিভ্রান্তি-সংশয় এবং চিন্তার জড়তা ও ভীরুতা কাজ করে। এই বাস্তবতায় নির্বাচনী রাজনীতিতে এ ধরনের ভোটারদের মন পেতে রাজনৈতিক দলের জন্য ইসলাম ধর্ম একটি বড় ইস্যু হয়ে দাঁড়াল। স্বভাবতই আওয়ামী লীগ মুসলিম সংখ্যাগরিষ্ঠের দেশে মুসলিম সংখ্যাগরিষ্ঠ মানুষের দল হিসেবেই ভূমিকা পালন করতে চাইল। সম্ভবত সেটা পেরেও গেল।\nখানিকটা বিভ্রান্তিকর মনে হলেও এ কথা এখনো সত্য, এ দেশে অসাম্প্রদায়িক বাঙালি সংস্কৃতি ও আধুনিক শিক্ষা-সংস্কৃতির যে চর্চা রয়েছে, তা সম্ভব হচ্ছে দেশে আওয়ামী লীগ দলটি এখনো বড় দল হিসেবে সক্রিয় রয়েছে বলেই। কিন্তু গভীর আশঙ্কার সঙ্গে যে\nপ্রশ্নটি ওঠে তা হলো, আওয়ামী লীগ যে আপসের রাজনীতির পথে চলেছে, তাতে অসাম্প্রদায়িক গণতান্ত্রিক রাজনীতি ও ধর্মভিত্তিক রাজনীতির মধ্যে যে সাংস্কৃতিক-রাজনৈতিক দ্বন্দ্বের উপাদান রয়েছে, তার ভারসাম্য রক্ষা করা কি সম্ভব? আগুন নিয়ে খেলার পরিণতিই ডেকে আনবে কি না, সে শঙ্কা থেকেই যায়। হেফাজত ও কওমি মাদ্রাসার প্রতি যে ধরনের ঔদার্য দেখানো হচ্ছে, তার সুদূরপ্রসারী পরিণতি কী হবে, তা দেশের গণতান্ত্রিক রাজনীতির সংকট থেকেই বোঝা যাবে।\nএ কথা ঠিক, আজ পৃথিবীজুড়ে ধর্মীয় ও জাতিগত চেতনার দাপট বাড়ছে। প্রতিবেশী ভারতে হিন্দুত্ববাদী রাজনীতি ক্রমেই সর্বগ্রাসী হয়ে উঠছে। তার প্রতিক্রিয়া এ দেশে দেখা দেবে, তা-ই স্বাভাবিক। আবার যুক্তরাষ্ট্র ও ইউরোপ মিলে যে শক্তিশালী পশ্চিমা বিশ্ব, সেখানেও উগ্র জাতীয়তাবাদের সঙ্গে—কোনো কোনো ক্ষেত্রে ইসলামের বিরুদ্ধে—ধর্মীয় জোশের উপাদান জোরদার হয়ে উঠছে। যুক্তরাষ্ট্র ও তার মিত্রদের আধিপত্যবাদী পদক্ষেপের ফলে তাদের ইসলাম ও মুসলিমবিদ্বেষী একটা রূপ দাঁড়িয়েছে। যতই সৌদি আরব, কুয়েত, আমিরাত, জর্ডান, তুরস্কের সরকার এদের পক্ষাবলম্বন করুক না কেন, আজ যে মুসলিম তরুণেরা জঙ্গিবাদী আদর্শে উদ্বুদ্ধ হচ্ছে, তার কারণ পশ্চিমের এই ভূরাজনৈতিক ভূমিকা এবং উপরোল্লেখিত মুসলিম দেশের পশ্চিমা তোষণ নীতি। এই বাস্তবতার আলোকে তাদের মধ্যে মুসলিম সমাজের পক্ষে ও ইসলামের মর্যাদার প্রশ্নে ন্যায়যুদ্ধের তাগিদ তৈরি হচ্ছে।\nসরকার একদিকে পুলিশি (অর্থাৎ রাষ্ট্রীয় দমন-পীড়ন) ব্যবস্থার মাধ্যমে জঙ্গিদের দমন করতে আর অন্যদিকে ইসলামি মতাদর্শের সংগঠন-গোষ্ঠীকে কাজে লাগিয়ে ইসলামের জঙ্গিবাদবিরোধী রূপটি তুলে ধরে জঙ্গি লাইনে তরুণদের মগজধোলাই বন্ধ করতে চাইছে। এই পথে কত দূর যাওয়া যাবে, সে প্রশ্ন উঠবেই। জঙ্গি দমনের পাশাপাশি বিএনপি-জামায়াত জোটকে ক্ষমতা থেকে দূরে রাখার যে অ্যাজেন্ডা সরকারের রয়েছে, এ পথে তা পূরণ হলেও সরকার, ক্ষমতাসীন জোট, শিক্ষাসহ সামাজিক বিকাশের অন্য উপাদানগুলো ক্রমেই তার অসাম্প্রদায়িক রূপ হারাতে থাকবে। বাঙালির চিরায়ত মানবিক সংস্কৃতির ঐতিহ্য ভীষণভাবে চাপে পড়ে যাবে। দ্বিতীয়ত, ধর্মভিত্তিক যেসব সংগঠনের সঙ্গে সরকার ও আওয়ামী লীগ সখ্য করছে, তারা রাজনৈতিকভাবে জামায়াতের মতো সংগঠিত না হলেও ধর্মীয় চিন্তার দিক থেকে একইভাবে গোঁড়া ও ধর্মান্ধ। ইতিমধ্যে তারা নিজেদের শক্তিরও পরিচয় দিয়েছে পাঠ্যবইয়ে সাম্প্রদায়িক বিবেচনায় রদবদল ঘটাতে সরকারকে বাধ্য করে। এবার তারা পয়লা বৈশাখ ও মঙ্গল শোভাযাত্রার বিরুদ্ধে নেমেছে। অন্যদিকে সরকার তাদের সঙ্গে আপস করতে গিয়ে উচ্চতর ডিগ্রির ন্যূনতম চাহিদার বিষয়টি বিচারে না নিয়েই কওমি ধারার সর্বোচ্চ ডিগ্রিকে স্বীকৃতি দিয়ে, একটা গোঁজামিল দিয়ে কি ভোটের উপকার করেছে, না ইসলামের, নাকি দেশের?\nএ প্রেক্ষাপটে কিছু সোজাসাপ্টা কথা বলা যায়। আমাদের যে উন্নতি হচ্ছে, গড় আয়ু বৃদ্ধি, মাতৃ ও শিশুমৃত্যুর হার হ্রাস পাওয়া, কৃষি উৎপাদন বৃদ্ধি, ডিজিটাল প্রযুক্তির কল্যাণে যোগাযোগ ও ব্যবসায়ের বিকাশ, যোগাযোগব্যবস্থার উন্নতি ইত্যাদি সর্বক্ষেত্রে মূল চালিকাশক্তি হলো বিজ্ঞান। কিন্তু আমাদের শিক্ষাব্যবস্থা যথার্থ বিজ্ঞানচর্চায় মনোযোগী নয়। মূল কারণ, সমাজমানসই বিশুদ্ধ জ্ঞান-বিজ্ঞানচর্চার অনুকূল নয়। আদতে সমাজে আমরা ভোগের চাহিদা তৈরি করতে পারলেও জ্ঞানের চাহিদা তৈরি করতে পারিনি। ইসলামে যদিও জ্ঞানচর্চার ওপর গুরুত্ব দেওয়া হয়েছে, তা সত্ত্বেও না সরকারের আনুকূল্যপ্রাপ্ত, না সরকারের প্রতিকূলতার সম্মুখীন ধর্মীয় দলের কোনোটিই প্রকৃত জ্ঞান-বিজ্ঞানচর্চায় আগ্রহী নয়। জ্ঞানচর্চার যথাযথ পরিসর আমরা কোনো ক্ষেত্রেই তৈরি করতে পারিনি, বিশ্ববিদ্যালয়ে নয়, মাদ্রাসায় তো নয়ই। সেদিকে মনোযোগ না দিয়ে ডিগ্রির স্বীকৃতি থেকে কী সুফল শিক্ষার্থীরা পাবে!\nবাংলাদেশের উন্নতিকে টেকসই করার লক্ষ্য (এসডিজি) পূরণ করতে হলে ধর্ম নিয়ে যারা রাজনৈতিক ফায়দা উশুল করতে চায়, তাদের সঙ্গে আপস করে পথ চলে লাভ হবে না। তাতে ইসলামচর্চারও কাঙ্ক্ষিত উন্নতি অর্জিত হবে না। গোড়ার কথায় ফিরে গিয়ে বলতে হবে, গোটা বিশ্ব আজ যে কালান্তরের সম্মুখীন, তা দীর্ঘদিনের আদর্শহীন ক্ষমতার রাজনীতির মাধ্যমে মোকাবিলা করা যাবে না। আদর্শের এই শূন্যতায় মুসলিম দেশের তরুণদের একটি অংশ বর্তমান বিশ্ববাস্তবতায় জঙ্গিবাদের দিকে ঝুঁকছে।\nতারাও তরুণ এবং তারাও তো নিজের চেয়ে বড় ও মহৎ কাজে যুক্ত হতে চায়, তাদের সামনে গণতান্ত্রিক রাজনীতি তেমন কিছু দাঁড় করতে পারেনি। এই ব্যর্থতার খেসারত দিতে হচ্ছে আমাদের এবং সারা বিশ্বের দেশে দেশে। আমরা বৈজ্ঞানিক সমাজতন্ত্রের নামে তারুণ্যের অপচয় প্রত্যক্ষ করেছি একবার। আজ প্রায় চার দশক পর ইসলামের নামে আরেকবার একই ধরনের ট্র্যাজেডি ঘটতে দেখছি। এমনটা কি আমরা ঘটতে দিতে পারি?\nগোঁজামিল দিয়ে এ সমস্যার সমাধান হবে না, জঙ্গি মেরে এই প্রবণতা শেষ করা যাবে না। কিন্তু বাংলাদেশ হলো মুসলিম দেশগুলোর মধ্যে একটি ব্যতিক্রমী দেশ। এখানকার মানুষ ধর্মভীরু, ধর্মচর্চায় উৎসাহী, আবার চিরায়ত মানবতাবাদী ঐতিহ্যের প্রতিও আগ্রহী। এ মানুষের পক্ষে সংকটাপন্ন বিশ্বে মানবতার পক্ষে নতুন বাণী হাজির করা সম্ভব, যা সব অমানবিক কর্মকাণ্ডের বিরুদ্ধে সংগ্রামে তরুণদের উদ্দীপ্ত করতে পারে। মূলধারার রাজনীতিকে নানা কৌশল ও আপসের চিন্তা বাদ দিয়ে স্পষ্টভাবে মানবিক মহৎ আদর্শের গণতান্ত্রিক রাজনীতির কথা ভাবতে হবে।


গোয়েন্দার সন্দেহে চিত্র নায়িকা পূর্ণিমা ! – দৈনিক মজলুমের কন্ঠ\nগোয়েন্দার সন্দেহে চিত্র নায়িকা পূর্ণিমা !\nLatest Update: September 30, 2021 11:29 am\nদেশের সুদর্শনা ও সফল চিত্রনায়িকাদের একজন পূর্ণিমা। রূপ, গুণ আর অভিনয়ের দক্ষতার কারণে আজও নিজের জনপ্রিয়তা ধরে রেখেছেন তিনি। সেই সৌন্দর্যের কারণেই এবার বিপাকে পড়লেন এই নায়িকা। তাকে সন্দেহ করছে গোয়েন্দারা!\n(মজলুমের কণ্ঠ / ৩০ সেপ্টেম্বর/ আর.কে)


উত্তরণ প্রতিবেদন: যুক্তরাজ্যের অক্সফোর্ড বিশ্ববিদ্যালয়ের তৈরি করোনাভাইরাসের ৩ কোটি ডোজ ভ্যাকসিন কিনবে বাংলাদেশ। এজন্য সিরাম ইনস্টিটিউট অব ইন্ডিয়া এবং বাংলাদেশের বেক্সিমকো ফার্মাসিউটিক্যালস লিমিটেডের সঙ্গে চুক্তি করেছে সরকার। ৫ নভেম্বর স্বাস্থ্যমন্ত্রী জাহিদ মালেক এমপি’র উপস্থিতিতে এ-সংক্রান্ত ত্রিপক্ষীয় একটি সমঝোতা চুক্তি সই হয়েছে। প্রত্যেক ব্যক্তির ২ ডোজ করে টিকা নিতে হবে। এই ৩ কোটি ডোজ টিকা বাংলাদেশের দেড় কোটি মানুষকে দেওয়া যাবে। ভারতের সিরাম ইনস্টিটিউটের দেশীয় এজেন্ট হিসেবে বাংলাদেশে এই টিকা সরবরাহ করবে বেক্সিমকো। বাংলাদেশে প্রতি ডোজ টিকার দাম পড়বে ৫ ডলার (৪২৫ টাকা)। আগামী ফেব্রুয়ারিতে এই টিকা আসতে পারে বলে আশা প্রকাশ করছেন স্বাস্থ্যমন্ত্রী, যদিও পরীক্ষা ও অনুমোদনের পর্ব এখনও শেষ হয়নি।\nসচিবালয়ে স্বাস্থ্য মন্ত্রণালয়ের সভাকক্ষে অনুষ্ঠিত সমঝোতা চুক্তি স্বাক্ষর অনুষ্ঠানে স্বাস্থ্যমন্ত্রী জাহিদ মালেক এমপি, বেক্সিমকো ফার্মাসিউটিক্যালস লিমিটেডের ব্যবস্থাপনা পরিচালক নাজমুল হাসান পাপন এমপি, বাংলাদেশে নিযুক্ত ভারতের নবনিযুক্ত হাইকমিশনার বিক্রম কুমার দোরাইস্বামী, স্বাস্থ্যসেবা বিভাগের সচিব মো. আবদুল মান্নান ও স্বাস্থ্য শিক্ষা বিভাগের সচিব মো. আলী নূর উপস্থিত ছিলেন। সরকারের স্বাস্থ্যসেবা বিভাগের অতিরিক্ত সচিব মোস্তফা কামাল, সিরাম ইনস্টিটিউটের অতিরিক্ত পরিচালক সন্দ্বীপ মলয় এবং বেক্সিমকোর চিফ অপারেটিং অফিসার রাব্বুর রেজা নিজ নিজ পক্ষে চুক্তিতে সই করেন।\nঅনুষ্ঠানে স্বাস্থ্যমন্ত্রী জাহিদ মালেক বলেন, করোনা ভ্যাকসিন আমদানি প্রসঙ্গে দেশের মানুষ অনেকদিন থেকেই অপেক্ষা করছে। এই চুক্তির ফলে সেই অপেক্ষার অবসান ঘটছে। এক্ষেত্রে দেশের বেক্সিমকো ফার্মা বড় ভূমিকা রেখেছে। বেক্সিমকো ভারতের সিরাম ইনস্টিটিউটের সঙ্গে সরকারের সেতুবন্ধন তৈরি করে দিয়েছে। ভারতের সিরাম ইনস্টিটিউট বাংলাদেশের বেক্সিমকো ফার্মার কাছে ভ্যাকসিন দিলে বেক্সিমকো ফার্মা সরকারের কাছে তা হস্তান্তর করবে। প্রথম লটে সরকার ৩ কোটি ভ্যাকসিন আমদানি করার সিদ্ধান্ত নিয়েছে। এই ৩ কোটি ভ্যাকসিন ডোজ দুবার করে প্রতি ব্যক্তিকে দেওয়া হবে। ফলে প্রথমে দেড় কোটি মানুষকে দেড় কোটি ভ্যাকসিন প্রতিমাসে ৫০ লাখ করে দেওয়া হবে। পরবর্তীতে একই পরিমাণ ভ্যাকসিন একইভাবে ২৮ দিন পর পুনরায় দ্বিতীয় ডোজ হিসেবে দেওয়া হবে।\nস্বাস্থ্যমন্ত্রী বলেন, এই টিকা বিতরণ করা হবে বিশ্ব স্বাস্থ্য সংস্থার গাইডলাইন অনুযায়ী। চিকিৎসক ও স্বাস্থ্যকর্মীসহ যারা করোনাভাইরাসের বিরুদ্ধে লড়াইয়ে সামনের সারিতে আছেন, তাদের অগ্রাধিকার দেওয়া হবে। পর্যায়ক্রমে দেশের সবাইকে টিকার আওতায় আনার ব্যবস্থা করা হবে বলেও সাংবাদিকদের জানিয়েছেন স্বাস্থ্যমন্ত্রী।\nআগামী ফেব্রুয়ারিতে এই টিকা আসতে পারে বলে ধারণা করছেন স্বাস্থ্যমন্ত্রী, যদিও পরীক্ষা ও অনুমোদনের পর্ব এখনও শেষ হয়নি। তিনি জানান, বেক্সিমকো ভারত থেকে টিকা এনে সরকারকে পৌঁছে দেবে। যারা ব্যক্তিগতভাবে সিরাম ইনস্টিটিউটের কাছ থেকে বেক্সিমকোর মাধ্যমে টিকা নেবে, সেই দাম আলাদা হবে। আমরা মনে করি এই ভ্যাকসিনটি নিরাপদ হবে। বিভিন্ন দেশে ট্রায়াল হয়েছে, কার্যকর প্রমাণিত হয়েছে। এটার কোনো পার্শ্বপ্রতিক্রিয়া দেখা যায়নি। আমাদের তাড়াতাড়ি পাওয়াটাও একটা বিরাট বিষয়, এটা আমরা পাব।\nজাহিদ মালেক বলেন, জনসংখ্যার দিকে আমরা ৬ নম্বরে আছি; কিন্তু করোনাভাইরাসে মৃত্যুর হারের দিক থেকে আমরা ৩১ নম্বরে, অনেক পেছনে আছি। আমাদের সুস্থতার হারও ভালো। নিরাপদ থাকার জন্য সবাইকে মাস্ক ব্যবহার করার, সামাজিক দূরত্বের নিয়ম মেনে চলার এবং নিজ নিজ পরিবারকে সুরক্ষিত রাখার তাগিদ দেন জাহিদ মালেক।\nবেক্সিমকো ফার্মাসিউটিক্যালস লিমিটেডের ব্যবস্থাপনা পরিচালক নাজমুল হাসান পাপন এমপি বলেন, সিরাম ইনস্টিটিউটের সঙ্গে বাংলাদেশ সরকারের যোগসূত্রটা আমরা করে দিয়েছি। যখনই বাজারে আসবে এবং বিশ্ব স্বাস্থ্য সংস্থা ও বাংলাদেশ সরকারের অনুমোদন পাওয়া যাবে, তখনই নিয়ে আসা হবে। সবচেয়ে কম দামে তারা আমাদের ভ্যাকসিন দেবে। করোনা মহামারির শুরু থেকেই আমরা কাজ করছি, আমাদের কমিটমেন্ট ছিল সরকারের পাশে দাঁড়ানোর।\nস্বাস্থ্যসেবা বিভাগের সচিব আবদুল মান্নান বলেন, কোভিডের ভ্যাকসিন তৈরির জন্য ১৬৬টি কোম্পানি কাজ করছে। এর মধ্যে ২৮টি কোম্পানি হিউম্যান ট্রায়াল স্টেজে গেছে। মাত্র ৯টি কোম্পানি থার্ড ট্রায়াল করতে ক্যাপাবিলিটি ডেভেলপ করেছে। ভ্যাকসিন গবেষণা এবং উৎপাদনকারী ৬টি কোম্পানির সঙ্গে বাংলাদেশ শুরু থেকে যেগাযোগ করছে। এর মধ্যে সবচেয়ে আশার আলো নিয়ে এসেছে অক্সফোর্ড ইউনিভার্সিটির ভ্যাকসিন। মানবদেহে সাফল্যজনক প্রয়োগ হওয়ায় আমরা আশাবাদী হয়ে উঠেছি। তিনি বলেন, আমরা দ্রুত সময়ে ভ্যাকসিন পাব বলে আভাস পাচ্ছি এবং কাছাকাছি চলে যাচ্ছি। এই চুক্তির ফলে সারাদেশের ১৮ কোটি মানুষ আশার আলো দেখবে বলে জানান স্বাস্থ্যসেবা বিভাগের সচিব।\nPrevious Post:উত্তরণ-এর দশম বর্ষ\nNext Post:ব্যারিস্টার রফিক-উল হকের ইন্তেকাল


বর্ণবাদ, বাংলাদেশের নারী এবং রং কালো নারীর অভিশপ্ত জীবন | The Daily Star Bangla\n০১:০৭ অপরাহ্ন, মার্চ ২১, ২০২১ / সর্বশেষ সংশোধিত: ০১:১১ অপরাহ্ন, মার্চ ২১, ২০২১\nমো. রিফাত-উর-রহমান , সাদিয়া আরেফিন , সুবেদা খাতুন ও শাহিদা আমিন পিয়া\n১৯৭৯ সালে জাতিসংঘের সাধারণ পরিষদে ২১ মার্চ দিনটিকে ‘আন্তর্জাতিক জাতিগত বর্ণ বৈষম্য বিলোপ দিবস’ হিসেবে পালন করার আহ্বান জানিয়েছিল। বর্তমানে পৃথিবীর বিভিন্ন দেশ এই দিনটিকে ‘জাতিগত বর্ণ বৈষম্য বিলোপ দিবস’ হিসেবে পালন করে। এই দিবসটি পালনের মূল পরিপ্রেক্ষিত ছিল ১৯৬০ সালে দক্ষিণ আফ্রিকার শার্পভিলে জাতিগত বর্ণবৈষম্যের প্রতিবাদে সাধারণ মানুষের শান্তিপূর্ণ মিছিল। যে মিছিলে পুলিশ গুলি করে ৬৯ জন নিরীহ মানুষকে হত্যা করে, আহত হন আরও ১৮০ জন। এই প্রতিবাদ শুরু হয়েছিল ২১ মার্চ থেকে, সে কারণে ১৯৭৯ সালে জাতিসংঘের সাধারণ পরিষদ ২১ মার্চকে ‘আন্তর্জাতিক জাতিগত বর্ণ বৈষম্য বিলোপ দিবস’ হিসেবে স্বীকৃতি দেয়।\nবাংলাদেশের পরিপ্রেক্ষিতে ‘মেয়েদের শরীরের রং’ সামাজিক মর্যাদার ক্ষেত্রে একটি পুরুষতান্ত্রিক হেজিমনিক কর্তৃত্ববাদী ডিসকোর্স দ্বারা প্রতিষ্ঠিত। শুধুমাত্র পুরুষতান্ত্রিক সমাজের কারণে নয়, বরং এটিকে কখনও কখনও নারীবাদী পরিপ্রেক্ষিতেও হেয় করে দেখার চেষ্টা করা হয়ে থাকে। যে কারণে একটি কালো রংয়ের মেয়ে সন্তান জন্ম নেওয়ার পর বাবা-মাকে দীর্ঘদিন দুশ্চিন্তায় থাকতে হয়। যার অবসান ঘটে কালো রং-এর মেয়েটির বিয়ে দিয়ে দায়মুক্তির মাধ্যমে। দায়মুক্তি কেন? কারণ, এর মূলে রয়েছে মেয়েটির ভালো পরিবারে বিয়ে হবার প্রতিবন্ধকতা, অধিক পরিমাণে যৌতুকের জন্য অর্থের সংস্থান এবং সর্বোপরি মেয়েটির ভালো চাকরি না পাওয়ার অনিশ্চয়তা। এই বিষয়গুলোর কারণে শুধুমাত্র কালো রং নিয়ে জন্ম নেওয়ার ফলে একটি পরিবারকে দীর্ঘমেয়াদী মানসিক সমস্যা মোকাবিলা করতে হয়।\nবাংলাদেশে মূলধারার সমাজ ব্যবস্থা ছাড়াও মূলধারা থেকে বিচ্ছিন্ন একটি জনগোষ্ঠী রয়েছে যারা ‘দলিত’ নামে পরিচিত। প্রথমত এরা মূলধারা থেকে বিচ্ছিন্ন অবহেলিত একটি জনগোষ্ঠী। এদের মধ্যে দলিত নারীদের অবস্থা আরও বেশি শোচনীয়। তাদের মধ্যে কালো রং-এর দলিত নারীদেরকে সবচেয়ে বেশি শোষণ, বঞ্চনা এবং অবহেলা সহ্য করতে হয়। কেন এবং কোন প্রক্রিয়ার মধ্যে দিয়ে এই ধরনের আধিপত্যবাদী বর্ণবাদী সমাজব্যবস্থায় কালো রং-এর দলিত নারীরা বেঁচে থাকেন সেটি অনুসন্ধানের জন্য সিরাজগঞ্জ জেলার শাহজাদপুরের দলিত নারীদের উপর একটি সমীক্ষা পরিচালনা করা হয়েছিল কিছুদিন আগে।\nশাহজাদপুরের বেশ কয়েকটি জায়গায় দলিত জনগোষ্ঠী মূলধারা থেকে বিচ্ছিন্ন হয়ে এক ধরনের দুঃসহ জীবনযাপন করে। দরগারচর, ঋষিপুর, বাগদিপাড়া, কান্দাপাড়াসহ বেশ কিছু জায়গায় দলিত জনগোষ্ঠীর বসবাস। লক্ষ করা গেছে যে, শরীরের রং-এর উপর ভিত্তি করে নারীদের বিয়ের যৌতুক নির্ধারিত হয়ে থাকে। সবচেয়ে কালো রং-এর নারীর বিয়ের জন্য এক থেকে তিন লাখ টাকা যৌতুক দিতে হয়। সঙ্গে আরও দিতে হয় স্বর্ণালঙ্কার, আসবাবপত্র, টেলিভিশন, ফ্রিজ ইত্যাদি। যৌতুক ছাড়া সাধারণত কালো রং-এর নারীদের কোনো পুরুষ বিয়ে করতে চায় না। কিছুটা কম কালো রং-এর ক্ষেত্রে যৌতুকের পরিমাণ অন্তত এক লাখ টাকা হয়ে থাকে। তবে দিতে হয় স্বর্ণালঙ্কার, আসবাবপত্র, টেলিভিশন, ফ্রিজ ইত্যাদি। যেসব নারীদের গায়ের রং কিছুটা ফর্সা তাদের জন্য যৌতুক কম লাগে। তবে এক্ষেত্রেও অন্যান্য জিনিসপত্রের সঙ্গে অন্তত ৫০ হাজার টাকা দিতে হয়।\nবাংলাদেশের পরিপ্রেক্ষিতে নারীদেরকে বলা হয়ে থাকে ‘পুরুষশাসিত সমাজের নীরব শিকার’। এর মধ্যে যারা মূলধারা থেকে বিচ্ছিন্ন হয়ে অতিপ্রান্তিক জীবনযাপন করেন, প্রথমত তাদের সঙ্গে সমাজ এক ধরনের বর্ণবাদী আচরণ করে। অন্যদিকে, দলিত জনগোষ্ঠীকে সাধারণত ‘মেথর’; ‘অপরিচ্ছন্ন’; ‘নোংরা’ এবং সর্বোপরি ‘অচ্ছুৎ’ নামক নেতিবাচক বিশেষণ দিয়ে আখ্যায়িত করা হয়। এদের মধ্যে আবার দলিত নারীরা ‘দলিতদের অভ্যন্তরে দলিত’ হিসেবে আরও বেশি নিপীড়নের শিকার হন।\n২০২১ সালের আন্তর্জাতিক জাতিগত বর্ণ বৈষম্য বিলোপ দিবস-এর প্রতিপাদ্য হলো, ‘যুব সমাজ বর্ণবাদের বিরুদ্ধে দাঁড়িয়েছে’। সাধারণত, এ ধরনের দিবসের মাধ্যমে বর্ণবাদী সমস্যাকে দূর করে নতুনভাবে বর্ণবৈষম্যের বিরুদ্ধে এক ধরনের আন্তর্জাতিক প্রতিশ্রুতি নেওয়া হয়ে থাকে। বাংলাদেশে ধর্ম, বর্ণ, গোত্র, লিঙ্গীয় অথবা জন্মস্থান অথবা কর্ম-এর ক্ষেত্রে বৈষম্যমূলক আচরণের বিলোপসাধনের জন্য ২০১৪ সালে বাংলাদেশ সরকার ‘বৈষম্য বিলোপ আইন ২০১৪’ নামে একটি আইন অনুমোদন করেছে- যেটি যেকোনো ধরনের বৈষম্য নিরসনে একটি কার্যকর আইন হিসেবে বাস্তবায়ন হবার কথা ছিল। পাশাপাশি অনুচ্ছেদ ২৭ সবার সমান অধিকারের উপর গুরুত্বারোপ করেছে। অনুচ্ছেদ ২৯ বাংলাদেশের সব নাগরিকের জন্য সমান সুযোগের বিষয়টির উপর অধিকতর গুরুত্ব দিয়েছে। টেকসই লক্ষ্যমাত্রা পূরণের জন্য বাংলাদেশ সরকার ‘কেউ পিছিয়ে থাকবে না’ নীতি নিয়ে কাজ করে যাচ্ছে। অন্যদিকে, ২০১৮ সালে সংবিধানের ৩৯ অনুচ্ছেদে ‘যৌতুক নিষিদ্ধ’ করার বিষয়ে একটি আইন পাশ করা হয়েছে। অর্থাৎ, বাংলাদেশের সংবিধানে যৌতুককে অপরাধ হিসেবে গণ্য করা হয়েছে। কিন্তু আইন থাকার পরেও বাস্তবে দেখা যায় যে, একটি কালো রং-এর কন্যা শিশু জন্মদানের পর থেকে বাবা-মাকে একধরনের মানসিক অবসাদ এবং দুশ্চিন্তার মধ্যে দিয়ে সন্তানকে বড় করতে হয়। শুধুমাত্র দলিত জনগোষ্ঠীর ক্ষেত্রেই নয়, মূলধারার তথাকথিত ‘সভ্য’ জনগোষ্ঠীর মধ্যেও এই কর্তৃত্ববাদী আচরণ ভীষণভাবে বিরাজমান।\nএকটি বিষয় লক্ষণীয় যে, কালো রং নিয়ে জন্মগ্রহণ করা শিশুদেরকে পরিবার এমন কিছু পোশাক পরানো শেখায় যেটা তার ‘কালোত্বের পরিমাণ’ কিছুটা কমিয়ে দেবে। অথবা, কালো রং-এর মানুষ কেন কালো পোশাক পরবে-এ ধরনের একটি আচরণ শিশুটির মানসিক বিকাশে বড় ধরনের প্রভাব ফেলে। অন্যদিকে, পরিবার ছাড়াও আত্মীয়-স্বজন, প্রতিবেশী, বন্ধুদের কাছে নানা ধরনের কটূক্তি শুনতে হয়। কালো রংয়ের মেয়ে একটু মোটা হলেতো কথাই নেই। একজন দলিত নারীর সঙ্গে কথা বলে জানা গেছে, শুধুমাত্র গায়ের রং কালো হবার কারণে বাবা-মা জোর করে তাকে ১৩-১৪ বছর বয়সে বিয়ে দিয়েছিল। পরে শ্বশুর বাড়িতে তাকে নিয়ে নানা ধরনের হাসি-ঠাট্টা করা হতো। ফলে সে মানসিকভাবে বিপর্যস্ত হয়ে পড়ে।\nবহুল প্রচারিত একটি পত্রিকায় ‘কালো তবুও সুন্দর’ শিরোনামের সংবাদটি আমাদের দৃষ্টিগোচর হয়েছে। সৌন্দর্যের মাপকাঠি কি তাহলে শুধুই শরীরের রং? অথবা প্রশ্ন হতে পারে- ‘সৌন্দর্য কী?’ এছাড়া বর্তমানে প্রত্যন্ত অঞ্চলেও টেলিভিশনে বিভিন্ন চ্যানেলের অনুষ্ঠান দেখার সুযোগ রয়েছে। বেশ কয়েকটি চ্যানেলে গায়ের রং ফর্সাকারী প্রসাধনীর আকর্ষণীয় বিজ্ঞাপন প্রচারিত হয়। এসব বিজ্ঞাপন কি বর্ণবাদী আচরণের ক্ষেত্রে উস্কানি দিয়ে থাকে? তাছাড়াও প্রচুর বিলবোর্ডে মেয়েদের রং ফর্সাকারী প্রসাধনীর বিজ্ঞাপন কি কোনভাবে আমাদের সমাজে বর্ণবাদী আচরণের জন্য দায়ী? সমাজ থেকে বর্ণবাদকে সম্পূর্ণভাবে নির্মূল করার জন্য এই প্রশ্নগুলোর উত্তর খোঁজা খুব জরুরি। কেন, কিভাবে এবং কোন প্রেক্ষাপটে কালো রং নিয়ে জন্ম নেওয়া একটি শিশু শুধুমাত্র তার শরীরের রং-এর জন্য মানসিক নির্যাতনের শিকার হয়ে থাকেন- সেগুলোর উত্তর খুঁজে বের করতে না পারলে কালো রং-এর ধারণাটি একটি অভিশপ্ত ধারণা হিসেবে প্রতিষ্ঠিত থেকে যাবে। সামাজিকভাবে প্রতিষ্ঠিত এই হেজিমনিক ধারণা থেকে আমাদের মুক্তি প্রয়োজন।\n‘কেউই পিছিয়ে পড়া জনগোষ্ঠী নয়’- এই ধারণাকে সুস্পষ্টভাবে প্রতিষ্ঠিত করার জন্য নীতি-নির্ধারকদের কার্যকর এবং বাস্তবসম্মত কিছু পদক্ষেপ গ্রহণ করতে হবে যেন সমাজ থেকে চিরদিনের জন্য বর্ণবাদী মানসিকতা দূর হয়ে যায়। শুধুমাত্র দলিত জনগোষ্ঠী নয়, একই সঙ্গে অন্যান্য পিছিয়ে পড়া জনগোষ্ঠী যেন এদেশের সকল ধরনের নাগরিক সুবিধা পায় সেসব নিশ্চিত করার দায়িত্ব আমাদের সকলের। সাংস্কৃতিক পরিপ্রেক্ষিতে বাংলাদেশ বহু ভাষা, সংস্কৃতি এবং পেশার বৈচিত্র্যকে ধারণ করে। বৈচিত্র্য ও বহুত্ববাদ এই দেশে বিরাজমান থাকলে সংস্কৃতি পাবে এক অনন্য মর্যাদা। আমাদের যুব সমাজ এবার বর্ণবাদের বিরুদ্ধে সোচ্চার হোক। ভেঙে ফেলুক পুরুষতান্ত্রিক কর্তৃত্ববাদী বর্ণবাদী আচরণের শৃঙ্খল- যার মাধ্যমে জাতপাত নিপাত গিয়ে মানবতা মুক্তি পাবে- সাংস্কৃতিক ঐতিহ্য ও বাংলাদেশ অধ্যয়ন বিভাগের শিক্ষক ও শিক্ষার্থী হিসেবে এটি আমরা গভীরভাবে বিশ্বাস করি।\nমো. রিফাত-উর-রহমান, রবীন্দ্র বিশ্ববিদ্যালয়, বাংলাদেশের সাংস্কৃতিক ঐতিহ্য ও বাংলাদেশ অধ্যয়ন বিভাগের শিক্ষক। ইমেইল: rifat218@gmail.com\nসাদিয়া আরেফিন, রবীন্দ্র বিশ্ববিদ্যালয়, বাংলাদেশের সাংস্কৃতিক ঐতিহ্য ও বাংলাদেশ অধ্যয়ন বিভাগের শিক্ষার্থী\nসুবেদা খাতুন, রবীন্দ্র বিশ্ববিদ্যালয়, বাংলাদেশের সাংস্কৃতিক ঐতিহ্য ও বাংলাদেশ অধ্যয়ন বিভাগের শিক্ষার্থী\nশাহিদা আমিন পিয়া, রবীন্দ্র বিশ্ববিদ্যালয়, বাংলাদেশের সাংস্কৃতিক ঐতিহ্য ও বাংলাদেশ অধ্যয়ন বিভাগের শিক্ষার্থী


উদ্বাস্তু সংকটের ফলে চরম দক্ষিণপন্থিদের পালে হাওয়া | বিশ্ব | DW | 30.01.2016\nসিরিয়া বা আফগানিস্তানে গৃহযুদ্ধ; সাহারার দক্ষিণে খরা ও দুর্ভিক্ষ; উত্তর আফ্রিকায় চরম আশাহীনতা – সব মিলিয়ে ইউরোপ অভিমুখে অভূতপূর্ব উদ্বাস্তুর স্রোত৷ যার ফল কুড়োচ্ছে চরম দক্ষিণপন্থিরা, বলে গ্রেহাম লুকাসের অভিমত৷\nদ্বিতীয় বিশ্বযুদ্ধ যখন শেষ হচ্ছে ও তার অব্যবহিত পরে ইউরোপ তথা জার্মানি এই ধরনের উদ্বাস্তু বা শরণার্থীর স্রোত দেখেছিল বটে৷ রিফিউজিদের প্রশ্নে ইউরোপ আজ দ্বিধাবিভক্ত: একদিকে জার্মানি বা সুইডেনের মতো দেশ, যারা উদ্বাস্তুদের নিচ্ছে; অপরদিকে হাঙ্গেরি বা পোল্যান্ডের মতো দেশ, যারা উদ্বাস্তুদের নিতে গররাজি – ব্রিটেনকেও যে দলে ফেলা যায়৷\nকিন্তু গত কয়েক মাসে উদ্বাস্তু সংকট যত চরমে উঠেছে, ততই ইউরোপীয় রাজনীতির ধারা যেন ডানদিকে ঘুরেছে৷ জার্মানিতে দক্ষিণপন্থি মনোভাবের মানুষজন বলছেন, আঙ্গেলা ম্যার্কেল যদি তাঁর উদ্বাস্তুরা স্বাগতম নীতি না বদলান, তাহলে তাঁর চ্যান্সেলরশিপের এখানেই অন্ত ঘটতে পারে৷ আগামী প্রাদেশিক নির্বাচনগুলিতে ‘জার্মানির জন্য বিকল্প' নামধারী এএফডি দল, যারা অতিমাত্রায় উদ্বাস্তু ও বহিরাগত বিরোধী, তারা বিপুল ভোট সংগ্রহ করবে বলে প্রত্যাশা করা হচ্ছে – বিশেষ করে থার্টি ফার্স্ট নাইটে কোলনে যা ঘটেছে, তার পরে৷ ফ্রান্সেও আগামী বছরের রাষ্ট্রপ্রধান নির্বাচনে চরম দক্ষিণপন্থিদের ভালো ফলাফল করার সম্ভাবনা বাড়ছে৷\nসেখানেও রিপাবলিকান প্রেসিডেন্ট পদপ্রার্থীদের মধ্যে যিনি সবচেয়ে এগিয়ে, তিনি হলেন ডোনাল্ড ট্রাম্প৷ তাঁর প্রচার অভিযান চলেছে মূলত বহিরাগত ও মুসলিম বিদ্বেষের উপর নির্ভর করে৷ এককালে যাকে ঝড়তি-পড়তি ক্যান্ডিডেটদের মধ্যে ধরা হচ্ছিল,\nএখন তিনি আগামী নভেম্বরে বাস্তবিক হোয়াইট হাউস জয় করবেন কিনা, তা ভবিষ্যদ্বাণী করার, অথবা না করার ক্ষমতা কারো নেই৷\nমার্কিন মুলুকে ট্রাম্পের জয়যাত্রা ইউরোপের চরম দক্ষিণপন্থিদের উদ্বুদ্ধ করেছে ও করছে৷ যার ফলে আঙ্গেলা ম্যার্কেলের ‘‘স্বাগতম'' সংস্কৃতি আজ ধুঁকছে৷ ইউরোপ তথা জার্মানির মানুষ চাইছে হয় নীতিবদল, নয়ত পালাবদলের পালা৷ অথচ সেই মানুষরাই ভুলে যাচ্ছে, যে সব কারণ থেকে এই উদ্বাস্তুর স্রোত ও তথাকথিত উদ্বাস্তু সংকটের সৃষ্টি, তার অনেকটাই ২০০১ সালে আফগানিস্তান অথবা ২০০৩ সালে ইরাক অভিযানের দরুণ৷ পশ্চিমের পক্ষে সেই দায়িত্ব ভুলে যাওয়া বা এড়িয়ে যাওয়া উচিত হবে না৷\nবন্ধু, আপনি কি গ্রেহেম লুকাসের সঙ্গে একমত? জানান নীচের ঘরে৷\nলেখক গ্রেহাম লুকাস/এসি\nকি-ওয়ার্ডস বিশ্ব, উদ্বাস্তু, জার্মানি, শরণার্থী, প্রেসিডেন্ট পদপ্রার্থী, গ্রেহেম লুকাস, দক্ষিণপন্থি, নির্বাচন, Grahame Lucas\nঅভিবাসন বিরোধী এএফডি দলের নতুন তারকা ভাইডেল 09.09.2017\nএকটি জার্মান পত্রিকার বর্ণনায় ‘তরুণ, বুদ্ধিমতী, সমকামী' এএফডি রাজনীতিক অ্যালিস ভাইডেল আজ পপুলিস্টদের গর্ব৷ কিন্তু কে ইনি? কী তাঁর বক্তব্য?


ঈদ উদযাপনে দেশ ।। উত্তরকাল\nযথাযোগ্য মর্যাদা, ধর্মীয় ভাবগাম্ভীর্য ও আনন্দ-উচ্ছ্বাসের মধ্যদিয়ে বুধবার রাজধানী ঢাকাসহ সারাদেশে পবিত্র ঈদুল ফিতর উদযাপিত হচ্ছে।\nদেশের ধর্মপ্রাণ মুসলমানরা ঈদের নামাজ আদায়ের মধ্যদিয়ে পালন করছেন তাদের অন্যতম প্রধান এই ধর্মীয় উৎসব।\nআল্লাহর সন্তুষ্টি লাভের আশায় রাজধানী ঢাকাসহ দেশের ধর্মপ্রাণ লাখো-কোটি মানুষ আজ সকালে ভারী বর্ষণকে উপেক্ষা করে ঈদগাহ, মসজিদ ও খোলা মাঠে সামিয়ানার নিচে আজ ঈদের নামাজ আদায় করেছেন।\nসকাল সাড়ে ৮টায় রাজধানী ঢাকায় প্রধান ঈদ জামাত হাইকোর্ট সংলগ্ন জাতীয় ঈদগাহে অনুষ্ঠিত হয়। রাষ্ট্রপতি মো. আবদুল হামিদ, প্রধান বিচারপতি সৈয়দ মাহমুদ হাসান, মন্ত্রিপরিষদ সদস্য, সংসদ সদস্য, সুপ্রিমকোর্ট ও হাইকোর্ট বিভাগের বিচারপতি, সিনিয়র রাজনৈতিক নেতৃবৃন্দ, সরকারের উর্ধ্বতন কর্মকর্তা এবং বিভিন্ন মুসলিম দেশের কূটনীতিকসহ সর্বস্তরের লাখো মানুষ উৎসব আমেজে সেখানে নামাজ আদায় করেন।\nনামাজ শেষে রাষ্ট্রপতি উপস্থিত সবার সাথে ঈদের শুভেচ্ছা বিনিময় করেন। জাতীয় ঈদগাহে ঈদের প্রধান জামাতের ইমামতি করেন বায়তুল মোকাররম জাতীয় মসজিদের সিনিয়র পেশ ইমাম হাফেজ মাওলানা মুহাম্মদ মিজানুর রহমান। নামাজ শেষে সমগ্র মুসলিম উম্মাহসহ দেশ ও জাতির কল্যাণ, সুখ-শান্তি ও সমৃদ্ধি কামনা করে বিশেষ মোনাজাত করা হয়।\nঢাকা দক্ষিণ সিটি কর্পোরেশন জাতীয় ঈদগাহের এ জামাতের আয়োজন করে। রাষ্ট্রপতি মো. আবদুল হামিদ ঈদগাহে পৌঁছলে সিটি মেয়র মোহাম্মদ সাঈদ খোকন তাঁকে স্বাগত জানান।\nএ প্রধান জামাতে মহিলা ও বিদেশী কূটনীতিকদের নামাজ আদায়ে বিশেষ ব্যবস্থা ছিল। মুসুল্লিদের জন্য ওযু, খাবার পানি ও মোবাইল টয়লেটেরও ব্যবস্থা ছিল।\nজাতীয় ঈদগাহে সুষ্ঠুভাবে ঈদ জামাত অনুষ্ঠানে নেয়া হয় তিন স্তরের বিশেষ নিরাপত্তা ব্যবস্থা। ঈদগাহে সকল প্রবেশ পথ এবং ভিভিআইপি ও ভিআইপিদের নামাজের স্থানসহ ঈদগাহ মাঠের গোটা প্যান্ডেলে সিসি ক্যামেরা স্থাপন করা হয়। মুসল্লিদের ঈদগাহে প্রবেশের আগে মেটাল ডিটেক্টর দিয়ে তল্লাশীর পর আর্চওয়ে দিয়ে প্যান্ডেলে প্রবেশ করতে হয়।\nপ্রধান এ জামাতের নিরাপত্তা নিশ্চিত করতে সাদা পোশাকে র‌্যাব এবং পুলিশ সদস্যরা ঈদগাহ ময়দানে সার্বক্ষণিক তৎপর ছিলেন।\nঢাকার দুই সিটি কর্পোরেশন এবার ৫৬৮টি স্থানে ঈদ জামাতের আয়োজন করে। দক্ষিণ সিটির ৭৪টি ওয়ার্ডের প্রত্যেকটিতে ৪টি করে এবং জাতীয় ঈদগাহ ও ঢাকা বিশ্ববিদ্যালয় মাঠসহ মোট ২৯৮টি স্থানে ঈদ জামাত অনুষ্ঠিত হয় এবং উত্তর সিটি কর্পোরেশনের ৫৪টি ওয়ার্ডে ৫টি করে মোট মোট ২৭০টি ঈদ জামাত অনুষ্ঠিত হয়।


হযরত ইসমাঈল আঃ এর জীবনী? - Nirbik.Com\nহযরত ইসমাঈল আঃ এর জীবনী?\nহযরত ইসমাঈল আঃ এর জীবনী জানতে চাই।\n28 এপ্রিল "ধর্ম ও বিশ্বাস" বিভাগে জিজ্ঞাসা Asif Shadat\nহযরত ইসমাঈল (আ:) জীবনি. হযরত ইসমাঈল(আলাইহিস সালাম)\n1.পিতার প্রতি শ্রদ্ধাবোধের দৃষ্টান্ত\n2.প্রথম বিশুদ্ধ আরবীভাষী1.যবীহুল্লাহ কে?আল্লাহ বলেন, ﻭَﺍﺫْﻛُﺮْ ﻓِﻲ ﺍﻟْﻜِﺘَﺎﺏِ ﺇِﺳْﻤَﺎﻋِﻴﻞَ ﺇِﻧَّﻪُ ﻛَﺎﻥَ ﺻَﺎﺩِﻕَ ﺍﻟْﻮَﻋْﺪِ ﻭَﻛَﺎﻥَﺭَﺳُﻮﻻً ﻧَّﺒِﻴﺎًّ – ﻭَﻛَﺎﻥَ ﻳَﺄْﻣُﺮُ ﺃَﻫْﻠَﻪُ ﺑِﺎﻟﺼَّﻼَﺓِ ﻭَﺍﻟﺰَّﻛَﺎﺓِ ﻭَﻛَﺎﻥَ ﻋِﻨﺪَ ﺭَﺑِّﻪِ ﻣَﺮْﺿِﻴًّﺎ -‘এই কিতাবে আপনি ইসমাঈলেরকথা বর্ণনা করুন। তিনি ছিলেন ওয়াদা রক্ষায় সত্যাশ্রয়ী এবং তিনি ছিলেন রাসূল ও নবী’। ‘তিনি তাঁরপরিবারবর্গকে ছালাত ও যাকাত আদায়ের নির্দেশ দিতেন এবং তিনি স্বীয় পালনকর্তার নিকটপসন্দনীয় ছিলেন’(মারিয়াম ১৯/৫৪-৫৫)।হযরত ইসমাঈল (আঃ) ছিলেন পিতা ইবরাহীম (আঃ)-এরজ্যেষ্ঠ পুত্র এবং মা হাজেরার গর্ভজাত একমাত্রসন্তান। ঐ সময়ে ইবরাহীমের বয়স ছিল ৮৬বছর।শিশু বয়সে তাঁকে ওতাঁর মাকে পিতা ইবরাহীম (আঃ) আল্লাহর নির্দেশে মক্কার বিজনভূমিতে রেখে আসেন। সেখানে ইবরাহীমের দো‘আর বরকতে আল্লাহর বিশেষঅনুগ্রহে যমযম কূপের সৃষ্টি হয়। অতঃপর ইয়ামনের ব্যবসায়ী কাফেলা বনু জুরহুম গোত্রকর্তৃক মা হাজেরার আবেদনক্রমে সেখানে আবাদী শুরু হয়। ১৪ বছর বয়সে আল্লাহরহুকুমে মক্কার অনতিদূরে মিনা প্রান্তরে সংঘটিত হয় বিশ্ব ইতিহাসের বিস্ময়কর ত্যাগ ওকুরবানীর ঘটনা। পিতা ইবরাহীম কর্তৃক পুত্র ইসমাঈলকে স্বহস্তে কুরবানীর উক্ত ঘটনায়শতবর্ষীয় পিতা ইবরাহীমের ভূমিকা যাই-ই থাকুক না কেন চৌদ্দবছরের তরুণ ইসমাঈলের ঈমানও আত্মত্যাগের একমাত্র নমুনা ছিলেন তিনি নিজেই। তিনি স্বেচ্ছায় নিজেকে সমর্পণ নাকরলে পিতার পক্ষে পুত্র কুরবানীর ঘটনা সম্ভব হ’ত কি-না সন্দেহ। তাই ঐ সময় নবী নাহ’লেও নবীপুত্র ইসমাঈলের আল্লাহভক্তিও দৃঢ় ঈমানের পরিচয় ফুটে উঠেছিল তাঁর কথায় ওকর্মে। এরপর পিতার সহযোগী হিসাবে তিনি কা‘বা গৃহ নির্মাণে শরীক হন এবং কা‘বা নির্মাণশেষে পিতা-পুত্র মিলে যে প্রার্থনা করেন, আল্লাহ পাক তা নিজ যবানীতে পবিত্রকুরআনে বর্ণনা করে বিশ্ববাসীকে জানিয়ে দিয়েছেন(বাক্বারাহ ২/১২৭-১২৯)।এভাবেইসমাঈল স্বীয় পিতার ন্যায়বিশ্বের তাবৎ মুমিন হৃদয়ে স্থায়ী আসন লাভ করেছেন। আল্লাহতাঁর প্রশংসায় সূরা মারিয়াম ৫৪ আয়াতে বলেন, তিনি ছিলেন ওয়াদা রক্ষায় সত্যাশ্রয়ী’ যা তিনিযবহের পূর্বে পিতাকে আশ্বস্ত করে বলেছিলেন, ﻳَﺎ ﺃَﺑَﺖِ ﺍﻓْﻌَﻞْ ﻣَﺎ ﺗُﺆْﻣَﺮُ ﺳَﺘَﺠِﺪُﻧِﻲ ﺇِﻥْ ﺷَﺂﺀﺍﻟﻠﻬُﻤِﻦَ ﺍﻟﺼَّﺎﺑِﺮِﻳﻦَ ، ‘হে পিতা! আপনাকে যা আদেশ করা হয়েছে, তা কার্যকর করুন। আল্লাহচাহেন তো আপনি আমাকে ছবরকারীদের অন্তর্ভুক্ত পাবেন’(ছাফফাত ৩৭/১০২)।অতঃপরকা‘বা নির্মাণকালে পিতা-পুত্রের দো‘আর(বাক্বারাহ ১২৭-২৯)বরকতে প্রথমতঃ কা‘বা গৃহেযেমনহাযার হাযার বছর ধরে চলছে তাওয়াফ ও ছালাত এবং হজ্জ ও ওমরাহর ইবাদত, তেমনি চলছেঈমানদার মানুষের ঢল। দ্বিতীয়তঃ সেখানে সারা পৃথিবী থেকে সর্বদাআমদানী হচ্ছে ফল-ফলাদীর বিপুল সম্ভার। তাঁদের দো‘আর তৃতীয় অংশ মক্কার জনপদে নবী প্রেরণেরবিষয়টি বাস্তবায়িত হয় তাঁদের মৃত্যুর প্রায় আড়াই হাযার বছর পরে ইসমাঈলের বংশে শেষনবীমুহাম্মাদ (ছাঃ)-এর আবির্ভাবের মাধ্যমে। ইসমাঈল (আঃ) মক্কায় আবাদকারী ইয়ামনের বনু জুরহুমগোত্রে বিবাহ করেন। তাদেরই একটিশাখা গোত্র কুরায়েশ বংশ কা‘বা গৃহ তত্ত্বাবধানেরমর্যাদাপূর্ণ দায়িত্বে নিয়োজিতহয়। এই মহান বংশেই শেষনবীর আগমন ঘটে।উল্লেখ্যযে, হযরত ইসমাঈল (আঃ) সম্পর্কে পবিত্র কুরআনের ৯টি সূরায় ২৫টি আয়াতে বর্ণিতহয়েছে। পিতার প্রতি শ্রদ্ধাবোধের দৃষ্টান্ত :তিনি পিতার প্রতি কেমন শ্রদ্ধাশীল ওঅনুগত ছিলেন, তা নিম্নোক্ত ঘটনা দ্বারা বুঝা যায়। হাজেরার মৃত্যুর পর ইবরাহীম (আঃ) যখনইসমাঈলকে দেখতেযান, তখন তার স্ত্রীকে কুশলাদি জিজ্ঞেস করলে তিনি বলেন,‘আমরা খুব অভাবে ও কষ্টের মধ্যে আছি’। জবাবে তিনি বলেন, তোমার স্বামী এলেতাকে আমার সালাম দিয়ে বলো যে, তিনি যেন দরজার চৌকাঠ পাল্টেফেলেন’। পরে ইসমাঈলবাড়ী ফিরলে ঘটনা শুনে বলেন, উনি আমার আববা এবং তিনি তোমাকে তালাক দিতেবলেছেন। ফলে ইসমাঈল স্ত্রীকে তালাক দেন ও অন্য স্ত্রী গ্রহণ করেন। পরেএকদিন পিতা এসে একই প্রশ্ন করলে স্ত্রী বলেন, আমরা ভাল ও সচ্ছলতার মধ্যে আছি এবংতিনি আল্লাহর প্রশংসা করেন। ইবরাহীম তাদের সংসারে বরকতের জন্য আল্লাহর নিকটপ্রার্থনা করলেন। অতঃপর তাকে বলেন, তোমার স্বামী ফিরলে তাকে বলো যেনদরজার চৌকাঠ ঠিক রাখেন ও মযবূত করেন’। ইসমাঈল ফিরে এলে ঘটনা শুনে তার ব্যাখ্যা দেনও বলেন, উনি আমার পিতা। তোমাকে স্ত্রীত্বে বহাল রাখার নির্দেশ দিয়ে গেছেন। এইঘটনার কিছু দিন পর ইবরাহীম পুনরায় আসেন। অতঃপর পিতা-পুত্র মিলে কা‘বা গৃহ নির্মাণ করেন।\nপ্রথম বিশুদ্ধ আরবী ভাষী :ইসমাঈল সম্পর্কে রাসূলুল্লাহ (ছাঃ) বলেন, ﺃَﻭَّﻝُ ﻣَﻦْ ﻓَﺘَﻖَ ﻟِﺴَﺎﻧَﻪُﺑِﺎْﻟﻌَﺮَﺑِﻴَّﺔِ ﺍﻟْﺒَﻴِّﻨَﺔِ ﺇِﺳْﻤَﺎﻋِﻴْﻠُﻮَﻫُﻮَ ﺍﺑْﻦُ ﺍَﺭْﺑَﻊَ ﻋَﺸَﺮَﺓَ ﺳَﻨَﺔٍ -‘সর্বপ্রথম ‘স্পষ্ট আরবী’ ভাষা ব্যক্ত করেনইসমাঈল। যখন তিনি ছিলেন মাত্র ১৪ বছর বয়সের তরুণ’।\nএখানে ‘স্পষ্ট আরবী’ অর্থ‘বিশুদ্ধ আরবী ভাষা’) ﺍﻟﻌﺮﺑﻴﺔ ﺍﻟﻔﺼﻴﺤﺔ ﺍﻟﺒﻠﻴﻐﺔ (এটাই ছিল কুরায়শী ভাষা ( ﻟﻐﺔ ﻗﺮﻳﺶ ), যে ভাষায়পরে কুরআন নাযিল হয়। এর দ্বারা প্রমাণিত হয় যে, সকল ভাষাই আল্লাহ কর্তৃক ইলহামেরমাধ্যমে সৃষ্টি হয়েছে। ইসমাঈল ছিলেন বিশুদ্ধ কুরায়শী আরবী ভাষার প্রথম ইলহাম প্রাপ্তমনীষী। এটিইসমাঈলের জন্য একটি গৌরবময় বৈশিষ্ট্য। এজন্য তিনি ছিলেন ‘আবুলআরব’)ﺃﺑﻮﺍﻟﻌﺮﺏ(বা আরবদের পিতা।অন্যান্য নবীগণের ন্যায় যদি ইসমাঈল ৪০ বছর বয়সেনবুঅত পেয়ে থাকেন, তাহ’লে বলা চলে যে, ইসমাঈলের নবুঅতী মিশন আমৃত্যু মক্কাকেন্দ্রিক ছিল। তিনি বনু জুরহুম গোত্রে তাওহীদের দাওয়াত দেন। ইস্রাঈলীবর্ণনানুসারে তিনি ১৩৭ বছর বয়সে মৃত্যুবরণ করেন ও মা হাজেরার পাশে কবরস্থ হন’।\nকা‘বাচত্বরে রুকনে ইয়ামানীর মধ্যে তাঁর কবর হয়েছিলবলে জনশ্রুতি আছে। তবেমক্কাতেইযে তাঁর মৃত্যু হয়েছিল, এটা নিশ্চিতভাবে ধারণা করা যায়।ইসমাঈলের বড় মহত্ত্ব এইযে, তিনিছিলেন ‘যবীহুল্লাহ’ অর্থাৎ আল্লাহর রাহে স্বেচ্ছায় জীবন উৎসর্গকারী এবং তিনিহ’লেন শেষনবী মুহাম্মাদ (ছাঃ)-এর মহান পূর্বপুরুষ। আল্লাহ তাঁর উপরে শান্তি বর্ষণ করুন। তাঁরসম্পর্কে ইবরাহীমের জীবনীতে আলোচিত হয়েছে।যবীহুল্লাহ কে?উক্তবিষয়ে মূলত: কোন মতভেদ নেই।কেননা মুসলিম ও আহলে কিতাব প্রায় সকল বিদ্বান এবিষয়ে একমত যে, তিনি ছিলেন হযরত ইসমাঈল (আঃ)।কেননা তিনিই ইবরাহীমের প্রথম পুত্রএবং হাজেরার গর্ভে জন্ম। তিনি মক্কাতেই বড় হন। সেখানেই বসবাস করেন এবং সেখানেইমৃত্যুবরণ করেন। কুরবানীর মহান ঘটনা মক্কাতেই ঘটে। তিনি কখনোই কেন‘আনেআসেননি। পিতা ইবরাহীম তাকে নিয়ে মক্কায় কা‘বা গৃহ নির্মাণ করেন।পক্ষান্তরে ইসহাকেরজন্ম হয় কেন‘আনে বিবি সারাহর গর্ভে ইসমাঈলের প্রায় চৌদ্দ বছর পরে। শৈশবে তিনিমক্কায় এসেছেন বলে জানা যায় না। পবিত্র কুরআনের সূরা বাক্বারায় ১৩৩,৩৬, ৪০; সূরা আলেইমরান ৮৪, নিসা ১৬৩, ইবরাহীম ৩৯, ছাফফাত ১০০-১১৩ আয়াতগুলিতে সর্বত্র ইসমাঈলের পরেইইসহাক ও ইয়াকূবের আলোচনা এসেছে। এব্যাপারে সকল ইস্রাঈলী বর্ণনা একমত যে,ইসমাঈলের জন্মের সময় ইবরাহীমের বয়স ছিল ৮৬ বছর। পক্ষান্তরে ইসহাক জন্মেরসময় ইবরাহীমের বয়স ছিল অন্যূন ১০০ বছর এবং সারাহর বয়স ছিল অন্যূন ৯০ বছর।নিঃসন্তানইবরাহীম বৃদ্ধ বয়সে আল্লাহর নিকট একটি ‘নেককার সন্তান’ প্রার্থনা করেছিলেন।যেমন ﺭَﺏِّ ﻫَﺐْ ﻟِﻲ ﻣِﻦَ ﺍﻟﺼَّﺎﻟِﺤِﻴﻦَ، ﻓَﺒَﺸَّﺮْﻧَﺎﻩُ ﺑِﻐُﻠَﺎﻡٍ ﺣَﻠِﻴﻢٍ ‘হে আমার প্রতিপালক! আমাকে একটিসৎকর্মশীল সন্তান দান কর।’ ‘অতঃপর আমরা তাকে একটি ধৈর্যশীল পুত্রের সুসংবাদদিলাম।’(ছাফফাত ৩৭/১০০-০১)। আর তিনিই ছিলেন প্রথম সন্তান ইসমাঈল। অতঃপর ইসমাঈলেরকুরবানীর ঘটনা শেষে যখন ইবরাহীমকেন‘আনে প্রত্যাবর্তন করেন, তখন সেখানেফেরেশতাদের আগমন ঘটে। যারা লূত-এর কওমকে ধ্বংস করতে যাওয়ার পথে তাঁরবাড়ীতে যাত্রা বিরতি করেন এবং সারাহর গর্ভে ইসহাক জন্মের ও তার ঔরসে পরবর্তীতেইয়াকূব জন্মের সুসংবাদ প্রদান করেন(হূদ ১১/৭১)। সূরা ছাফফাত ১০১ আয়াতে ইবরাহীমকেএকটি ধৈর্য্যশীল সন্তানের সুসংবাদ শুনানোর পরে কুরবানীর ঘটনা বর্ণনা শেষে ১১২আয়াতে বলা হয়েছে ﻭَﺑَﺸَّﺮْﻧَﺎﻩُ ﺑِﺈِﺳْﺤَﺎﻕَ ﻧَﺒِﻴّﺎً ﻣِّﻦَ ﺍﻟﺼَّﺎﻟِﺤِﻴﻦَ ‘অতঃপর আমরা তাকে ইসহাক জন্মেরসুসংবাদ দিলাম যিনি নবী হবেন ও সৎকর্মশীলগণের অন্তর্ভুক্ত হবেন’(ছাফফাত ৩৭/১১২)।উক্ত আয়াতগুলির বর্ণনাপরম্পরায় স্পষ্ট বুঝা যায় যে, প্রথম সুসংবাদ প্রাপ্ত সন্তানটি ছিলেনইসমাঈল, যাকে কুরবানী করা হয়। অতঃপর সুসংবাদ প্রাপ্ত সন্তান ছিলেন ইসহাক। যেমনইবরাহীম (আঃ) আল্লাহর প্রতিকৃতজ্ঞতা প্রকাশ করে দো‘আ করেন ﺍﻟْﺤَﻤْﺪُ ﻟِﻠّﻪِ ﺍﻟَّﺬِﻱْ ﻭَﻫَﺐَ ﻟِﻲْﻋَﻠَﻰ ﺍﻟْﻜِﺒَﺮِ ﺇِﺳْﻤَﺎﻋِﻴْﻞَ ﻭَﺇِﺳْﺤَﺎﻕَ ﺇِﻥَّ ﺭَﺑِّﻲْ ﻟَﺴَﻤِﻴْﻊُ ﺍﻟﺪُّﻋَﺎﺀ -‘সমস্ত প্রশংসা আল্লাহর জন্য যিনি আমাকেবৃদ্ধ বয়সে দান করেছেন ইসমাঈল ও ইসহাককে। নিশ্চয়ই আমার প্রতিপালক অবশ্যই দো‘আকবুলকারী’(ইবরাহীম ১৪/৩৯)। এখানে তিনি ইসমাঈলের পরে ইসহাকের নাম উল্লেখকরেছেন। উপরোক্ত আলোচনায় একথা স্পষ্ট হয়যে, যবীহুল্লাহ ছিলেনইবরাহীমেরপ্রথম সন্তান ইসমাঈল।এক্ষণে পূর্বের ও পরের যে সকল বিদ্বান ইসহাককেযবীহুল্লাহ বলেছেন, তারা মূলতঃ ইসরাঈলী বর্ণনাসমূহের উপর নির্ভর করেছেন। যার প্রায়সবগুলিই কা‘ব আল-আহবারের বর্ণনা থেকে নেওয়া হয়েছে। এই ইহুদী পন্ডিত হযরত ওমর(রাঃ)-এর খেলাফতকালে ইসলাম গ্রহণ করেন এবং তাওরাত বিশেষজ্ঞহিসাবে খ্যাত এই ব্যক্তিনানা বিকৃত বর্ণনা পরিবেশন করেন। এটাছিল আরবদের প্রতি ইহুদীদের চিরন্তন বিদ্বেষেরবহিঃপ্রকাশ মাত্র। কেননা ইসমাঈল ছিলেন আরব জাতির পিতা। যিনি হেজাযে বসবাস করতেন। আরতার বংশেই এসেছিলেন শেষনবী মুহাম্মাদ (ছাঃ)। পক্ষান্তরে ইসহাক ছিলেন ইয়াকূবের পিতা।যিনি কেন‘আনে বসাবস করতেন। আর ইয়াকূবের অপর নাম ছিল ইস্রাঈল। যার দিকেই বনুইস্রাঈলকে সম্বন্ধ করা হয়। ফলে হিংসুক ইস্রাঈলীরা আরবদের সম্মান ছিনিয়ে নেয়ার জন্যআল্লাহর বাণীকে পরিবর্তন করতে চেয়েছে এবং ইসমাঈলের বদলে ইসহাকের নামযবীহুল্লাহ বলে প্রচার করেছে। যা স্রেফ মিথ্যা ও অপবাদ মাত্র।. আল-বিদায়াহ ওয়ান-নিহায়াহ ১/১৭৯ পৃঃ।. যথাক্রমে সূরা বাক্বারাহ ২/১২৫, ১২৭-১২৯, ১৩২, ১৩৩, ১৩৬, ১৪০=৮; আলেইমরান ৩/৮৪; নিসা ৪/১৬৩; আন‘আম ৬/৮৬; ইবরাহীম ১৪/৩৯; মারিয়াম ১৯/৫৪-৫৫; আম্বিয়া২১/৮৫-৮৬; ছাফফাত ৩৭/১০১-১০৮=৮; ছোয়াদ ৩৮/৪৮। সর্বমোট =২৫ টি।. বুখারী ইবনুআববাস হ’তে হা/৩৩৬৪ ‘নবীগণের কাহিনী’ অধ্যায়।. ত্বাবারানী, আওয়ায়েল; ছহীহুলজামে‘ হা/৪৩৪৬; আল-বিদায়াহ ওয়ান নিহায়াহ ১/১৮০।. আল-বিদায়াহ ওয়ান নিহায়াহ ১/১৮০।. বিস্তারিতদ্রষ্টব্য : তাফসীর ইবনে কাছীর, সূরা ছাফফাত ১০০-১১৩।\n28 এপ্রিল উত্তর প্রদান S.M Shahid\nহযরত ইলিয়াস আঃ এর জীবনী?\nহযরত ইলিয়াস আঃ এর জীবনী কি?\n16 ডিসেম্বর 2018 "ধর্ম ও বিশ্বাস" বিভাগে জিজ্ঞাসা Asif Shadat\n1 উত্তর 1.6K বার প্রদর্শিত\nহযরত শীষ (আঃ) এর জীবনী কি?\nহযরত শীষ (আঃ) এর জীবনী\nইসমাঈল (আঃ)এর মাতার নাম কি?\nইবরাহীম (আঃ) নিজ স্ত্রী ও শিশু সন্তান ইসমাঈল কোথায় রেখে আসেন? তখন সে জায়গার অবস্থা কেমন ছিল?\nইসমাঈল (আঃ) মক্কায় যেখানে থাকতেন সে জায়গাটার নাম কি?


মাইকেল জ্যাকসন কি আত্মহত্যা করেছেন? | সমাজ সংস্কৃতি | DW | 05.01.2011\nমাইকেল জ্যাকসন কি আত্মহত্যা করেছেন?\nমাইকেল জ্যাকসন আত্মহত্যা করেছেন, নাকি তাঁকে মেরে ফেলা হয়েছে – এই প্রশ্নের উত্তর খুঁজছে আদালত৷ লস এঞ্জেলেসে মাইকেল জ্যাকসনের ব্যক্তিগত চিকিসক কনরাড মারের বিরুদ্ধে আনীত মামলার শুনানি শুরু হয়েছে আজ৷\n২০০২ সালে বার্লিনে জ্যাকসন\nডেপুটি ডিস্ট্রিক্ট অ্যাটর্নি ডেভিড ওয়ালগ্রেন ডাক্তার মারে'র বিরুদ্ধে প্রতিটি চার্জ পড়ে শোনান৷ এই শুনানির পর বিচারক সিদ্ধান্ত নেবেন মারে'কে বিচারের কাঠগড়ায় দাঁড় করানোর জন্য যথেষ্ট প্রামাণাদি আছে কি না৷\nডেভিড ওয়ালগ্রেন জানান, মাইকেল জ্যাকসন অসুস্থ হয়ে পড়ার পর ডাক্তার মারে পপ তারকাকে বেশ হাই ডোজের একটি ইনজেকশান দেন, যার নাম প্রপোফল৷ এরপরই তিনি মাইকেল জ্যাকসনকে একা ফেলে চলে যান৷ আশে পাশে কেউ ছিল না৷ মাইকেল জ্যাকসন যখন ঠিকমত নিঃশ্বাস নিতে পারছিলেন না তখন ডাক্তার মারে কোন রকমে সিপিআরের চেষ্টা করেন, প্রয়োজনীয় সাহায্যের জন্য অন্যান্য চিকিৎসকদের দেরি করে ফোন করেন এবং যখন মেডিক্যাল টিম জ্যাকসনের বাড়িতে এসে হাজির হয় ডাক্তার মারে তখন পালিয়ে ছিলেন৷ তাঁর গাড়ি জ্যাকসনের বাড়ি থেকে উদ্ধার করা হয়৷ কিন্তু মারে'কে কোথায় খুঁজে পাওয়া যায়নি৷\nমৃত্যুর আগের দিন কনসার্টের রিহার্সেলে জ্যাকসন\nএরপর হাসপাতালে মাইকেল জ্যাকসনকে মৃত ঘোষণা করা হয়৷ সেখানে চিকিৎসকরা জানান, মাইকেল জ্যাকসনকে অত্যন্ত কড়া ডোজের একটি সিডেটিভ দেওয়া হয়েছিল ঘুমের জন্য৷ অথচ এটা কোন সিডেটিভ নয়৷ এটা এক ধরণের অ্যানেস্থেসিয়া৷ এটা শুধু হসপাতালেই ব্যবহার করা হয়৷\nডেভিড ওয়ালগ্রেন আরো জানান, ডাক্তার মারে যে সব ওষুধ মাইকেল জ্যাকসনকে দিতেন সেসব ছিল সাধারণ মেডিক্যাল কেয়ার বহির্ভূত৷\nআজ মামলার প্রাথমিক শুনানিতে হাজির হয়েছিলেন কেনি অর্টেগা৷ তিনি ছিলেন মাইকেল জ্যাকসনের ‘দিস ইজ ইট'-এর পরিচালক৷ তিনি আদালতকে বলেন, মাইকেল জ্যাকসন একবার অসুস্থ থাকার কারণে রিহার্সেলে আসতে পারেননি৷ তখন তিনি ডাক্তার মারেকে প্রশ্ন করেন কোন ধরণের ওষুধ দেওয়া হচ্ছে জ্যাকসনকে, সেগুলো আদৌ মাইকেল জ্যাকসনকে সাহায্য করছে কিনা৷ উত্তরে ডাক্তার মারে বলেছিলেন, ‘সেটা আপনার দেখার বিষয় নয়, আপনি চিকিৎসক নন৷ মাইকেল জ্যাকসনের স্বাস্থ্যের কী হচ্ছে না হচ্ছে সেটা আমার বিষয়, আমি জানি আমি কী করছি৷'\nমাইকেল জ্যাকসনের সঙ্গে ‘দিস ইজ ইট'-এর পরিচালক কেনি অর্টেগা\nআদালতে প্রথমিক শুনানিতে আরও হাজির হয়েছিলেন মাইকেল জ্যাকসনের মা ক্যাথারিন জ্যাকসন, বোন লা-টয়া জ্যাকসন এবং এক ভাই জ্যাকি জ্যাকসন৷\n২০০৯ সালের ২৫শে জুন অ্যানেস্থেসিয়ার ওভারডোজে মাইকেল জ্যাকসন মারা যান৷\nমাইকেল জ্যাকসন কী নিজেই নিজেকে মেরে ফেলেছেন?\nপ্রয়াত পপ সম্রাট মাইকেল জ্যাকসনের ব্যক্তিগত চিকিৎসকের আইনজীবী বলেছেন, জ্যাকসন নিজেই নিজেকে মেরে ফেলেছেন৷ মঙ্গলবারে শুনানি শুরুর আগে তিনি এই দাবি করেন৷ (04.01.2011)\nভক্তদের দোর গোড়ায় মরণোত্তর ‘মাইকেল’\nমৃত্যুর পর পপ তারকা মাইকেল জ্যাকসনের প্রথম অ্যালবাম৷ নাম ‘মাইকেল’৷ অ্যালবামটি কতটুকু নির্ভেজাল - সেব্যাপারে যথেষ্ট বিতর্ক থাকলেও চলতি সপ্তাহেই ভক্তদের হাতে পৌঁছবে বলে আশা করা হচ্ছে৷ সাথে রেকর্ড সংখ্যক বিক্রির প্রত্যাশা৷ (12.12.2010)\n‘ব্রেকিং নিউজ'-এ পপ সম্রাটের কন্ঠ নিয়ে বিতর্ক\n‘কিং অফ পপ' মাইকেল জ্যাকসনের মৃত্যুর পর এই প্রথম, বাজারে এল শিল্পীর নিজ কন্ঠে গাওয়া ‘ব্রেকিং নিউজ' গানটি৷ কিন্তু সেখানেও বিপত্তি৷ সাধারণ মানুষ তো বটেই, জ্যাকসন পরিবারের অনেকের প্রশ্ন: গানটা কি আসলেও জ্যাকসনের গাওয়া ? (09.11.2010)\nভক্তদের জন্য আরো একটি নতুন অ্যালবাম আসছে পপ সম্রাট মাইকেল জ্যাকসনের৷ অ্যালবামটিতে থাকা গানগুলো আগে কেউ কখনো শোনেনি বলেই দাবি করছে এটির প্রকাশনা সংস্থা৷ (06.11.2010)\nজীবিত থাকতে ঋণের দায়ে জর্জরিত ছিলেন পপ সম্রাট মাইকেল জ্যাকসন৷ কিন্তু মৃত্যুর প্রায় দেড় বছর পর প্রয়াত তারকাদের আয়ের তালিকায় তাঁর নাম এখন সবার শীর্ষে৷ এমনকি জীবিত অনেক তারকাকেও ছাড়িয়ে গেছেন তিনি৷ (27.10.2010)\nপ্রয়াত পপ আইকন মাইকেল জ্যাকসনের মা তাঁর ছেলের কনসার্ট আয়োজকদের বিরুদ্ধে মামলা দায়ের করেছেন৷ ২০০৯ সালে লন্ডনে কয়েকটি কনসার্টে অংশ নেয়ার কথা ছিল জ্যাকসনের৷ কিন্তু তার আগেই সে বছরের ২৫শে জুন প্রাণ হারান এই পপ আইকন৷ (16.09.2010)\nকি-ওয়ার্ডস US, pop, singer, Michael, Jackson, Berlin, media, prize, ২০০২, বার্লিন, জ্যাকসন, মাইকেল আত্মহত্যা, বিচার, আদালত, তদন্ত, শুনানি


বাংলাদেশ ও ভারতের মধ্যেকার সম্পর্ক নতুন উচ্চতায় পৌঁছেছে বলে মন্তব্য করেছেন প্রধানমন্ত্রী শেখ হাসিনা। গতকাল গণভবনে বাংলাদেশে নিযুক্ত ভারতীয় হাইকমিশনার বিক্রম কুমার দোরাইস্বামী সৌজন্য সাক্ষাৎ করতে এলে এ কথা বলেন প্রধানমন্ত্রী। পরে প্রধানমন্ত্রীর প্রেস সচিব ইহসানুল করিম সাংবাদিকদের ব্রিফ করেন। তিনি বলেন, বৈঠকে প্রতিবেশী দুই দেশের ব্যবসা-বাণিজ্য এবং পারস্পরিক সম্পর্কের বিষয়ে আলোচনা হয়।\nজাতির পিতার জন্মশতবার্ষিকী এবং স্বাধীনতার সুবর্ণজয়ন্তীতে ভারতের প্রেসিডেন্ট বাংলাদেশ সফর করবেন বলে জানান হাইকমিশনার বিক্রম কুমার। তিনি বলেন, এটি একটি বিশেষ বছর যখন ভারতের প্রেসিডেন্ট এবং প্রধানমন্ত্রী দু’জনই বাংলাদেশ সফর করছেন। ভারতের কাছে বাংলাদেশ খুবই ঘনিষ্ঠ দেশ। ভারতের রাষ্ট্রপতির বাংলাদেশ সফরে নিয়ে দুই দেশের ক‚টনীতিকরা কাজ করছেন বলেও জানান হাইকমিশনার।\nরোহিঙ্গা ইস্যুতে জাতিসংঘ বাংলাদেশকে অব্যাহত সমর্থন দিবে : বাংলাদেশে জাতিসংঘের আবাসিক সমন্বয়কারী মিয়া সেপ্পো বলেছেন, জাতিসংঘ রোহিঙ্গা ইস্যুতে বাংলাদেশকে অব্যাহত সমর্থন দিয়ে যাবে। মিয়া সেপ্পো গতকাল প্রধানমন্ত্রী শেখ হাসিনার সঙ্গে গণভবনে বিদায়ী সাক্ষাৎ করতে গেলে তিনি বলেন, রোহিঙ্গা ইস্যুতে আমরা বাংলাদেশকে অব্যাহত সমর্থন দিয়ে যাবো। শেখ হাসিনা বলেন, মানবিক কারণে আমরা রোহিঙ্গা শরণার্থীদের জন্য বাসস্থানের ব্যবস্থা করেছি। কিন্তু তারা এখন সামাজিক সমস্যা সৃষ্টি করছে। কিন্তু, তাদের উচিত এখন নিজ দেশে ফিরে যাওয়া। বৈঠক শেষে প্রধানমন্ত্রীর প্রেস সচিব ইহসানুল করিম সাংবাদিকদের ব্রিফ করেন।\nShuvo ১ ডিসেম্বর, ২০২১, ৩:৩৩ এএম says :20\nজয় বাংলা, জয় বঙ্গবন্ধু। জয় হোক মমতাময়ী মা মাননীয় প্রধানমন্ত্রী দেশরত্ন জননেত্রী শেখ হাসিনার।\nMaahi Ahmed ১ ডিসেম্বর, ২০২১, ৩:৩৪ এএম says :20\nCongratulations Best wishes Our pride Honourable Prime Minister Sheikh Hasina\nগিয়াস উদ্দীন ফোরকান ১ ডিসেম্বর, ২০২১, ৩:৩৫ এএম says :013\nরোহিঙ্গা ইস্যুতে আন্তর্জাতিক চাপ অব্যহত রাখতে হবে\nরোদেলা ১ ডিসেম্বর, ২০২১, ৩:৩৫ এএম says :09\nরোহিঙ্গা ইস্যুতে ভারতের ভুমিকা কি ?\nRasel Khan ১ ডিসেম্বর, ২০২১, ৩:৩৬ এএম says :20\nPrime minister Sheikh Hasina has reachedaunique height and stature in the politics of Bangladesh.\nMobasshira Amin ১ ডিসেম্বর, ২০২১, ৩:৩৬ এএম says : 1 0\nAsaBangladeshi, I am proud of our prime minister honorable Sheikh Hasina.\nনিয়ামুল ১ ডিসেম্বর, ২০২১, ৩:৩৭ এএম says :00\nবাংলাদেশ ও ভারত সম্পর্ক যেন উভয় দেশের স্বার্থ সংশ্লিষ্ট হয়


children's day 2019 special: from taimur ali khan to abram khan, these star kids are ruling the internet | Eisamay Photogallery\n'তাহাদের কথা', ছোট্ট সেলেব-সন্তানদের শিশুদিবস কেমন গেল?\nWeb Title: children's day 2019 special: from taimur ali khan to abram khan, these star kids are ruling the internet\n1/9'তাহাদের কথা', ছোট্ট সেলেব-সন্তানদের শিশুদিবস কেমন গেল?\nএই খুদের মা আর বাবা প্রায়শই খবরের শিরোনামে থাকেন। কিন্তু তাঁদের থেকেও বেশি লাইম লাইটে থাকেন ইনি। এমনকী ফটোশিকারীরা ঘাপটি মেরে বসে থাকেন এই সেলেব কিডের জন্য। এমনকী পড়শিরা তাঁর নামে মামলা পর্যন্ত করেছে। তৈমুর ছাড়া এমন অবস্থা আর কারই বা হবে! সইফ লি খান আর করিনা কাপুরের ছেলে তৈমুর। এই ডিসেম্বরে দুই পেরিয়ে তৈমুর পা রাখবে তিনে। তার আগেই দেশজোড়া খ্যাতি তার। ইন্টারনেটে তৈমুর মানেই হিট। কিছুদিন আগে সোহা খালি খানের মেয়ে ইনায়ার সঙ্গে তৈমুরের একটি ছবি ভাইরাল হয়।\n2/9'তাহাদের কথা', ছোট্ট সেলেব-সন্তানদের শিশুদিবস কেমন গেল?\nদাদা-বোনের মধ্যে যে সখ্যতা ভালোই এই ছবি তার প্রমাণ।\n3/9'তাহাদের কথা', ছোট্ট সেলেব-সন্তানদের শিশুদিবস কেমন গেল?\nএমনকী মাঝেমধ্যেই অন্য স্টারকিডদের সঙ্গে প্লে ডেটে যায় তারা।\n4/9'তাহাদের কথা', ছোট্ট সেলেব-সন্তানদের শিশুদিবস কেমন গেল?\nশাহিদ-মীরার সন্তান মিশা আর জেনও প্রায়শই মা-ববার সঙ্গে বেরোয় হ্যাং আউটে।\n5/9'তাহাদের কথা', ছোট্ট সেলেব-সন্তানদের শিশুদিবস কেমন গেল?\nমিশার সাজগোজের ছবিও মা মীরা শেয়ার করেন সোশ্যাল মিডিয়ায়।


অতিরিক্ত ফেসবুক, PuBG আসক্তি কমিয়ে দিচ্ছে সেক্স, দূরত্ব বাড়ছে সম্পর্কে – Virtual Bengal\nঅতিরিক্ত ফেসবুক, PuBG আসক্তি কমিয়ে দিচ্ছে সেক্স, দূরত্ব বাড়ছে সম্পর্কে\nআপনি কি সারাদিনই নিজের স্মার্টফোনে ব্যস্ত থাকেন? আর তার ফলে অবহেলিত হচ্ছে আপনার সেক্স লাইফ? গবেষকরা জানাচ্ছেন, নতুন প্রজন্মের ৩১ শতাংশ ছেলে মেয়েই দিনে ১০০ বারেরও বেশি নিজেদের ফোন চেক করেন৷\nস্মার্টফোন তাদের এতটাই ব্যস্ত রাখে যে পরিবার, বন্ধু সব কিছুর থেকেই তারা বিচ্ছিন্ন হয়ে পড়ছে৷ একই বিষয় ঘটছে সেক্সের ক্ষেত্রেও৷ সোশ্যাল মিডিয়ায় এখন অনলাইন ডেটিং, বন্ধুত্বের মধ্যেই সঙ্গ, ইমোশনাল সংযোগ খুঁজে নিচ্ছেন মিলেনিয়ালরা৷ যার ফলে বাইরে বেরিয়ে বন্ধুত্ব করা, সেক্স, সম্পর্ক সবই তাদের কাছে অপ্রয়োজনীয় হয়ে পড়ছে৷ দাম্পত্য, ব্যক্তিগত সম্পর্কের ক্ষেত্রেও স্মার্টফোনে ব্যস্ততা দূরত্ব বাড়াচ্ছে সেক্সে৷\nফেসবুক থেকে শুরু করে গেম আসক্তি সব কিছুতেই কমে যাচ্ছে আপনার সেক্স। ব্রিটিশ সংবাদপত্র টেমসের একটি গবেষনা পত্রে বলা হয়েছে সদ্য জনপ্রিয়তা পাওয়া মোবাইল গেম PUBG খেলার ফলে কমছে যৌন চাহিদা। একে অপরের সম্পর্ক থেকে দূরে চলে যাচ্ছেন সবাই।\nঅতিরিক্ত গেম আসক্তির ফলে মাথায় সারাক্ষণ সেই সংক্রান্ত চিন্তা কাজ করে ফলে অন্য দিকে মনোযোগ কম। সম্পর্ক দূরে যাচ্ছে আর সাথে কমে যাচ্ছে সমস্ত আসক্তি; তাই সাধারণ ভাবেই কমে যাচ্ছে সম্পর্ক।\nতবে নতুন প্রজন্মের অধিকাংশই সোশ্যাল মিডিয়ায় আসক্ত হলেও খুব কম সংখ্যক রয়েছেন যারা এদের মধ্যে পড়েন না৷ কিন্তু তাদের মধ্যেও নিয়মিত যৌন সম্পর্কে লিপ্ত হওয়ার পরিমাণ আগের প্রজন্মের থেকে অনেকটাই কম৷ কাজেই শুধু স্মার্টফোনকেই দায়ী করলে চলবে না৷ কাজের চাপ, ব্যস্ততা, স্ট্রেস, অন্য রকম বিনোদনের হাতছানি তাদের দূরে সরিয়ে দিচ্ছে সেক্স থেকে৷\nNext Article আইপিএল নিলামে চূড়ান্ত ‘অসম্মানিত’ মুশফিকুর, আশাহত বাংলাদেশি ক্রিকেটার


আমি নাকি অন্তঃস্বত্ত্বা | ডাকপিয়ন২৪\nHome/খেলাধূলা অন্যান্য /আমি নাকি অন্তঃস্বত্ত্বা\nআমি নাকি অন্তঃস্বত্ত্বা\nরাশিয়ান টেনিস সুন্দরী মারিয়া শারাপোভা। নিজের সম্পর্কে গুজব ও ভক্তদের পাগলামি নিয়ে কথা বলেছেন তিনি। তারকারা প্রায়ই খ্যাতির বিড়ম্বনায় পড়েন। তেমন কোন বিড়ম্বনা তার জীবনে এসেছে কিনা তা নিয়ে সম্প্রতি একটি টিভি শোতে খোলামেলা আলোচনা করেন রাশিয়ান এই টেনিস সুন্দরী। আর সেখানেই জানা গেছে অনেক অজানা কথা।\nওই শো-তে তাকে প্রশ্ন করা হয়, নিজের সম্পর্কে সবচেয়ে বড় গুজব তিনি কী শুনেছেন? এমন প্রশ্নের জবাবে শারাপোভা বলেন, ‘একবার শুনেছিলাম আমি নাকি অন্তঃস্বত্ত্বা। একজন তো সরাসরি আমায় প্রশ্ন করে বসেন, তুমি কী অন্তঃস্বত্ত্বা? এমন ঘটনার সাক্ষী বহুবার থেকেছি।’\nএরপর তাকে প্রশ্ন করা হয়- ভক্তদের পাগলামো সামলাতে হয়েছে কখনও?\nএর উত্তর তিনি বলেন, ‘আমার সমর্থকরা যথেষ্ট ভদ্র আর সভ্য। তেমন পাগলামো কখনও করতে দেখিনি। কেউ কেউ আমার নাম বা অটোগ্রাফ ট্যাটু করিয়ে আমায় দেখিয়েছেন। কেউ ছবিও ট্যাটু করিয়েছেন। কিন্তু সেই পর্যন্তই।’\nউল্লেখ্য, মাঠের বাইরে এই সুন্দরী বহুবার বহু বিষয় নিয়ে সংবাদের শিরোনামে উঠে এসেছেন। প্রেম, সম্পর্ক নিয়ে সব সময়ই আলোচনায় থেকেছেন তিনি। বর্তমানে ৩১ বছরের এই সুন্দরী প্রেমে মজেছেন আলেকজান্ডার গিলকেসের প্রেমে।


অস্ট্রেলিয়ার স্বাস্থ্য ব্যবস্থা কেমন?\nপ্রকাশের সময় : April 1, 2021, 12:01 am\nআপডেট সময় : March 31, 2021 at 9:48 pm\nঅস্ট্রেলিয়ার স্বাস্থ্য ব্যবস্থা বিশ্বের অন্যতম সেরা। এটি প্রতিটি নাগরিকের জন্য সাশ্রয়ী মূল্যে উন্নত মানের স্বাস্থ্যসেবা নিশ্চিত করে। অস্ট্রেলিয়ার জনসংখ্যা প্রায় দুই কোটি ৬০ লক্ষ, যা ছড়িয়ে আছে অস্ট্রেলিয়া মহাদেশ জুড়ে (আয়তন ৭৭ লক্ষ বর্গ কিলোমিটার)। এই সমস্ত ছড়িয়ে ছিটিয়ে থাকা লোকদের মানসম্পন্ন স্বাস্থ্যসেবা সরবরাহ করা কঠিন। এটি যৌথভাবে অস্ট্রেলিয়ান সরকারের তিনটি স্তর দ্বারা পরিচালিত হয়Ñ ফেডারেল, রাজ্য এবং স্থানীয়। ২০১৭-১৮ সালের পরিসংখ্যান অনুযায়ী, অস্ট্রেলিয়া স্বাস্থ্যের জন্য ১৮৫ বিলিয়ন অস্ট্রেলিয়ান ডলার বা ব্যক্তি প্রতি প্রায় সাড়ে সাত হাজার অস্ট্রেলিয়ান ডলার ব্যয় করেছে। এই ব্যয় মোট দেশজ উৎপাদনের (জিডিপি) দশ শতাংশ। স্বাস্থ্য ব্যয়ের প্রায় দুই-তৃতীয়াংশ সরকার অর্থায়ন করেছে। বাকি তৃতীয়াংশের যোগান হয়েছে স্বাস্থ্য বীমা এবং জনগণের পকেট থেকে। অস্ট্রেলিয়ার স্বাস্থ্যসেবার মূলে আছে সর্বজনীন স্বাস্থ্য বীমা, যার নাম ‘মেডিকেয়ার’। এটি আংশিকভাবে অর্থায়িত হয় সাধারণ আয়করের উপর অতিরিক্ত ২ শতাংশ আয়কর দ্বারা, যা ‘মেডিকেয়ার লেভি’ নামে পরিচিত। সাধারণ ব্যয় থেকে সরকার যে কোনও ঘাটতি পূরণ করে। উচ্চ-আয়ের করদাতাদের ক্ষেত্রে এই লেভি আরও ১ থেকে ১.৫ শতাংশ বেশি হতে পারে। মেডিকেয়ার প্রধানত দুই উপায়ে স্বাস্থ্যসেবা সরবরাহ করে। প্রথমটি হলো ‘হাসপাতাল সেবা’ যা অস্ট্রেলিয়ান নাগরিক এবং স্থায়ী বাসিন্দাদের বিনামূল্যে সরকারি হাসপাতালে চিকিৎসার নিশ্চয়তা দেয়।\nদ্বিতীয়টি হলো ‘মেডিকেল বেনিফিট স্কিম’ যা হাসপাতালের বাইরের পরিষেবাগুলো সরবরাহ করে। এর মধ্যে রয়েছেÑ সাধারণ চিকিৎসক বা জেনারেল প্র্যাকটিশনার (জিপি) পরিষেবা, বিশেষজ্ঞ পরিষেবা, নির্বাচিত ডায়াগনস্টিক ইমেজিং এবং প্যাথলজি পরিষেবাদি এবং চোখের চেক আপ। সরকার মেডিকেয়ারের অধীনে সরবরাহিত সমস্ত পরিষেবার জন্য ‘স্ট্যান্ডার্ড ফি’ নির্ধারণ করে দিয়েছেন, যা মেডিকেয়ার বেনিফিট তফসিলের তালিকাভুক্ত রয়েছে। সাধারণত, মেডিকেয়ার এই ফির ৮৫ শতাংশ অর্থায়ন করে থাকে। বাকি ১৫ শতাংশ রোগীকে দিতে হয়। তবে পরিষেবা সরবরাহকারীরা মেডিকেয়ারের ধার্য করা ফি অনুসরণ করতে বাধ্য নন। তারা ইচ্ছামতো ফি নিতে পারেন। সেক্ষেত্রে রোগীকে আরও বেশি ফি দিতে হয়। কিছু পরিষেবা সরবরাহকারী অবশ্য মেডিকেয়ার প্রদত্ত স্ট্যান্ডার্ড ফির ৮৫ শতাংশ তেই সন্তুষ্ট থাকেন। তারা সরাসরি মেডিকেয়ার এর কাছে বিল পাঠিয়ে দেন, যাকে ‘বাল্ক বিলিং’ বলা হয়। সেক্ষেত্রে রোগীকে কিছু দিতে হয় না। অস্ট্রেলিয়ার স্বাস্থ্য ব্যবস্থার আর একটা উল্লেখযোগ্য দিক হলো ফার্মাসিউটিক্যাল বেনিফিট স্কিম (পিবিএস)। এটি অস্ট্রেলিয়ান সরকারের একটি কার্যক্রম যা অস্ট্রেলিয়ান নাগরিক এবং স্থায়ী বাসিন্দাদের জন্য ব্যবস্থাপত্রের ওষুধগুলোকে ভর্তুকি দেয়। যে দেশগুলোর সাথে অস্ট্রেলিয়ার পারস্পরিক স্বাস্থ্যসেবা চুক্তি রয়েছে, সেই সব দেশের নাগরিকরাও অস্ট্রেলিয়া ভ্রমণকালে এর সুবিধা নিতে পারেন।\nএই প্রকল্পের আওতায় প্রতি বছরের শুরুতে সরকার সেই বছরের জন্য ব্যবস্থাপত্রের ওষুধের সর্বোচ্চ মূল্য ধার্য করে দেন। চলতি বছরে সাধারণ রোগীদের জন্য নির্ধারিত সর্বোচ্চ মূল্য হলো ৪১.৩০ অস্ট্রেলিয়ান ডলার এবং ছাড় কার্ডধারীদের জন্য ৬.৬০ অস্ট্রেলিয়ান ডলার। যদি ওষুধের দাম নির্ধারিত সর্বোচ্চ মূল্য ছাড়িয়ে যায় তবে বাকিটা সরকার দেয়। এছাড়াও, যাদের ওষুধের খরচ বেশি, তাদের জন্য আছে পিবিএস সেফটি নেট এর সুবিধা। বর্তমান সেফটি নেট সীমা হচ্ছে, সাধারণ রোগীদের জন্য ১,৪৯৭.২০ অস্ট্রেলিয়ান ডলার এবং ছাড় কার্ডধারীদের জন্য ৩১৬.৮০ অস্ট্রেলিয়ান ডলার। যদি ক্যালেন্ডার বছরে ওষুধের মোট খরচ এর বেশি হয়, তবে সেই বছরের শেষ পর্যন্ত, সাধারণ রোগীরা ছাড় কার্ডধারীদের দামে (৬.৬০ অস্ট্রেলিয়ান ডলার) এবং ছাড় কার্ডধারীরা বিনামূল্যে ওষুধ কিনতে পারেন। পিবিএসের অধীনে কেবলমাত্র সেই ওষুধগুলোকে ভর্তুকি দেওয়া হয় দেওয়া হয় যা ফার্মাসিউটিক্যাল বেনিফিট তালিকাতে তালিকাভুক্ত। বর্তমানে এই তালিকায় ৫ হাজারের বেশি ওষুধ (ব্র্যান্ড আইটেম) রয়েছে যা মোটামুটি ভাবে সব রোগের চিকিৎসা করতে পারে। এছাড়াও প্রতি বছর এই তালিকায় নতুন নতুন ওষুধ যোগ করা হয়। এই তালিকায় অনেক উচ্চমূল্যের ওষুধও রয়েছে। যেমন, ২০১৭ সালে লিউকেমিয়া চিকিৎসার জন্য একটা ওষুধ এই তালিকাভুক্ত হয়েছিল যার ১২০টি ক্যাপসুলের বাজার মূল্য ১১,৬৭২.২১ অস্ট্রেলিয়ান ডলার। পিবিএস তালিকাভুক্ত হওয়ায় এই ওষুধ সাধারণ রোগী ৪১.৩০ অস্ট্রেলিয়ান ডলারে এবং ছাড় কার্ডধারীরা ৬.৬০ অস্ট্রেলিয়ান ডলারে কিনতে পারেন। অবশ্য সরকারকে এতো বেশি দাম দিতে হয় না। কেননা, কোনো ওষুধ পিবিএস তালিকাভুক্ত করার আগে সরকার প্রস্ততকারক ফার্মাসিউটিক্যাল কোম্পানির সঙ্গে দর কষাকষি করতে পারে। সরকারি স্বাস্থ্যসেবার পাশাপাশি আছে বেসরকারি স্বাস্থ্যসেবা। বেসরকারি স্বাস্থ্যসেবা ব্যয়বহুল, তাই বেসরকারি স্বাস্থ্যসেবার ব্যয় হ্রাস করার জন্য অনেকে ব্যক্তিগত স্বাস্থ্য বীমা (প্রাইভেট হেলথ ইনসিওরেন্স) নিয়ে থাকে। দুই ধরণের ব্যক্তিগত স্বাস্থ্য বীমা রয়েছে।\nপ্রথমটি হলো ‘হাসপাতাল স্বাস্থ্য বীমা’ যা হাসপাতালে চিকিৎসার ব্যয় হ্রাস করে। প্রসঙ্গত, বেসরকারি হাসপাতালের ব্যয়ের ৭৫ শতাংশ মেডিকেয়ার প্রদান করে। দ্বিতীয়টি হলো ‘সাধারণ চিকিৎসা বীমা’ যা হাসপাতালের বাইরে যে সব চিকিৎসা মেডিকেয়ারের আওতায় আসে না, যেমন ডেন্টাল, অপটিক্যাল এবং ফিজিওথেরাপি, এগুলোর ব্যয় বহন করে। প্রশ্ন হতে পারে, যদি সরকারি হাসপাতালে বিনামূল্যে চিকিৎসা পাওয়া যায় তবে ব্যক্তিগত স্বাস্থ্য বীমার কি প্রয়োজন? এর কয়েকটা কারণ রয়েছে। প্রথম কারণ হলো সরকারি হাসপাতালগুলোতে অতিরিক্ত চাপের জন্য চিকিৎসা পেতে দেরি হতে পারে। যেমন রোগীর হাঁটুর ব্যথা। হাঁটু প্রতিস্থাপন করা প্রয়োজন। সরকারি হাসপাতালে করতে গেলে বছর খানেক অপেক্ষা করতে হতে পারে, স্বাস্থ্য বীমা থাকলে তা এক সপ্তাহের মধ্যে করা সম্ভব। হাসপাতালে অনেক চিকিৎসক থাকে। সবাই চায় নাম-করা চিকিৎসকের চিকিৎসা পেতে। সরকারি হাসপাতালে কোন চিকিৎসক চিকিৎসা করবে তার নিশ্চয়তা নেই। স্বাস্থ্য বীমা থাকলে রোগী তার পছন্দের চিকিৎসক বেছে নিতে পারে। উল্লেখ্য, স্বাস্থ্য বীমা থাকলেও, যদি কেউ ইচ্ছা করে তবে সে সরকারি হাসপাতালে বিনামূল্যে চিকিৎসা পেতে পারে। এছাড়া অস্ট্রেলিয়ান স্বাস্থ্য ব্যবস্থার আরও অনেক দিক রয়েছে যা এখানে তুলে ধরা সম্ভব হলো না। এর মধ্যে রয়েছে- ক্যান্সার স্ক্রিনিং, স্কুলের ছাত্রছাত্রীদের জন্য ডেন্টাল কেয়ার, দীর্ঘস্থায়ী অসুস্থদের জন্য জিপি ম্যানেজমেন্ট প্ল্যান, দুরারোগ্য ব্যাধিতে আক্রান্ত অন্তিম পর্যায়ের রোগীদের জন্য প্যালিয়েটিভ কেয়ার, ডায়াবেটিস রোগীদের জন্য সাশ্রয়ী মূল্যে ডায়াবেটিস জনিত পণ্য সরবরাহ এবং আরও অনেক পরিষেবা।\nসার্বজনীন স্বাস্থ্য বীমা যে কোনো দেশের স্বাস্থ্য ব্যবস্থায় একটি বিশাল ভূমিকা পালন করে। আমরা ভাগ্যবান যে অস্ট্রেলিয়ায় এতো ভালো স্বাস্থ্য ব্যবস্থা রয়েছে। এটাই ভরসা, যদি কোনো রোগে আক্রান্ত হই তবে উন্নত মানের সরকারি স্বাস্থ্যসেবা পাওয়া যাবে। মেডিকেয়ার গ্যারান্টি দেয় যে, কোনো অস্ট্রেলিয়ান নাগরিক বা স্থায়ী বাসিন্দা বিনা চিকিৎসায় মারা যাবে না।\nলেখক : শিক্ষক, কার্টিন ইউনিভার্সিটি, অস্ট্রেলিয়া


- আব্দুল্লাহ আল সাফি ২৬ জুন, ২০১৯ ১৯:৪২\nঅবৈধ অস্ত্র ও গুলি নিজ হেফাজতে রাখার অপরাধে তেজগাঁও থানার এসআই আবদুর রাজ্জাক বাদী হয়ে রাবেয়া খাতুনসহ তিনজনের বিরুদ্ধে মামলাটি দায়ের করেছিলেন ২০০২ সালের ২ জুন। এরপর এ মামলায় গ্রেফতার হয়ে ছয় মাস কারাগারে থেকে জামিন পান তিনি। ২০০২ সালের ১৯ সেপ্টেম্বর মামলার তদন্তকারী কর্মকর্তা তদন্ত শেষে ১২ জনকে সাক্ষী করে রাবেয়াসহ দুই আসামির বিরুদ্ধে অভিযোগপত্র দাখিল করেন। ২০০৩ সালের ২৪ মার্চ শুরু হয় মামলার বিচার। মামলা থেকে মুক্তি পেতে ঢাকার আদালতে প্রায় ১৭ বছর ধরে ঘুরতে থাকেন বৃদ্ধা রাবেয়া।\n‘অশীতিপর রাবেয়া: আদালতের বারান্দায় আর কত ঘুরবেন তিনি?’ শিরোনামে গত ২০ এপ্রিল একটি জাতীয় দৈনিকে প্রতিবেদন প্রকাশিত হয়। সে প্রতিবেদন যুক্ত করে সুপ্রিম কোর্টের আইনজীবী মো. আশরাফুল আলম নোবেল গত ২৮ এপ্রিল হাইকোর্টে একটি আবেদন করেন। আবেদনের শুনানি নিয়ে গত ৩০ এপ্রিল হাইকোর্ট রাবেয়া খাতুনের বিরুদ্ধে থাকা মামলাটির কার্যক্রম স্থগিত করে মামলার নথি তলব করেন। সেই সাথে নিম্ন আদালতে থাকা মামলাটি কেন বাতিল ঘোষণা করা হবে না, তা জানতে চেয়ে রুল জারি করা হয়। এরপর গত ১৫ মে হাইকোর্ট এক আদেশে রাবেয়া খাতুনকে আদালতে উপস্থিত করতে রিটকারি আইনজীবীকে নির্দেশ দেন। সে ধারাবাহিকতায় আজও (২৬ জুন) রাবেয়া খাতুন আদালতে হাজির হন।\nআদালতে উপস্থিত হয়ে বৃদ্ধা রাবেয়া আদালতকে জানান, তার ন্যাশনাল আইডি অনুসারে তার বয়স ৯০ হলেও প্রকৃত বয়স প্রায় ১০৪ বছর। তার মানে ২০০২ সালে যখন ঘটনাটি ঘটেছিল তখন তার বয়স ছিল প্রায় ৭৫ বছর।\n১৯৮৯ সালের ২৫ জুলাই সগিরা মোর্শেদ সালাম ভিকারুননিসা নুন স্কুল থেকে তার মেয়েকে আনতে যাচ্ছিলেন। বিকাল ৫টার দিকে সিদ্ধেশ্বরী রোডে পৌঁছামাত্র মোটরসাইকেলে আসা ‘ছিনতাইকারীরা’ সগিরা মোর্শেদ সালামের হাতে থাকা স্বর্ণের চুড়ি ছিনিয়ে নেওয়ার চেষ্টা করে। তিনি নিজেকে বাঁচাতে দৌড় দিলে তাকে গুলি করা হয়। হাসপাতালে নেওয়ার পথে সগিরা মোর্শেদ সালাম মারা যান। ওইদিনই রমনা থানায় অজ্ঞাতনামাদের বিরুদ্ধে মামলা করেন নিহতের স্বামী সালাম চৌধুরী। সগিরা মোর্শেদ সালামকে গুলি করার সময় ঘটনাস্থলে উপস্থিত থাকা রিকশাচালক দুজনকে শনাক্ত করলেও অজ্ঞাত কারণে শুধু মন্টু ওরফে মরণের বিরুদ্ধে আদালতে চার্জশিট দেয় ডিবি পুলিশ।\nএরপর ১৯৯১ সালের ১৭ জানুয়ারি আসামি মন্টুর বিরুদ্ধে অভিযোগ গঠন করেন ঢাকার প্রথম অতিরিক্ত দায়রা জজ আদালতের বিচারক আবু বকর সিদ্দীক। সাক্ষ্যগ্রহণ করা হয় সাতজনের। সাক্ষ্যে বাদীপক্ষ থেকে বলা হয়, এ মামলার তদন্তকালে আসামি মন্টু এবং তৎকালীন স্বরাষ্ট্রমন্ত্রীর নিকটাত্মীয় মারুফ রেজা গ্রেপ্তার হন। কিন্তু মারুফ রেজার নাম বাদ দিয়েই চার্জশিট দেওয়া হয়।\nসাক্ষ্যে মারুফ রেজার নাম আসায় অধিকতর তদন্তের আবেদন করে রাষ্ট্রপক্ষ। ওই বছরের ২৩ মে অধিকতর তদন্তের আদেশ দেন বিচারিক আদালত। পরে ওই অধিকতর তদন্তের আদেশের বিরুদ্ধে হাইকোর্টে রিভিশন আবেদন করেন মারুফ রেজা। রিভিশন আবেদনের পরিপ্রেক্ষিতে ১৯৯১ সালের ২ জুলাই হাইকোর্ট মামলার অধিকতর তদন্তের আদেশ ও বিচারকাজ ছয় মাসের জন্য স্থগিত করেন। সেই সঙ্গে তদন্তের আদেশ কেন বাতিল করা হবে না তা জানতে চেয়ে রুল জারি করেন। এরপর ১৯৯২ সালের ২৭ আগস্ট হাইকোর্ট তার রুল নিষ্পত্তি না হওয়া পর্যন্ত মামলার বিচারকাজ স্থগিত থাকবে বলে আরেকটি আদেশ দেন।\nএ মামলার সর্বশেষ তদন্তকারী কর্মকর্তা সম্প্রতি বিষয়টি অ্যাটর্নি জেনারেল কার্যালয়ের নজরে আনলে স্থগিতাদেশ প্রত্যাহারের উদ্যোগ নেয় রাষ্ট্রপক্ষ। তার ফলশ্রুতিতে দীর্ঘ ২৮ বছর পর অবশেষে সগিরা মোর্শেদ হত্যা মামলার বিচারকাজ আবার শুরুর নির্দেশ দিয়েছেন হাইকোর্ট।\n‘আইনের চোখে সবাই সমান’, দেশের সংবিধানের আলোকে এই ভাবধারা প্রচলিত। সংবিধানে তৃতীয় ভাগের মৌলিক অধিকার অংশে ২৭ অনুচ্ছেদে বলা হয়েছে, ‘সকল নাগরিক আইনের দৃষ্টিতে সমান এবং আইনের সমান আশ্রয় লাভের অধিকারী।’ এই অধিকারটি শুধু অধিকারই নয়, মৌলিক অধিকারের অন্তর্ভুক্ত। তবে উপরের দুটি ঘটনা যদি একটু মনোযোগ দিয়ে দেখা হয়, তাহলে আমাদের উপলব্ধি বদলে যেতে পারে। আইনের চোখে সবাইকে সমান মনে নাও হতে পারে।\nপ্রথম ঘটনায় বর্তমানে ১০৪ বছরের বৃদ্ধা তার সময়ে ৭৫ বছর বয়সে ঘটে যাওয়া ঘটনায় অস্ত্র মামলায় আসামী হিসেবে অভিযুক্ত। আর দ্বিতীয় ঘটনায় তৎকালীন স্বরাষ্ট্রমন্ত্রীর নিকটাত্মীয় হিসেবে আইনের ফাঁকফোকর গলে ২৮ বছর ধরাছোঁয়ার বাইরে! একজন দরিদ্র ও সাধারণ নাগরিক এবং আরেকজন উচ্চবিত্ত ও ক্ষমতাবানের নিকটাত্মীয়।\nআইনের আশ্রয় লাভের ক্ষেত্রে রাষ্ট্র কিছু শর্ত ও পদ্ধতি আরোপ করে। সংবিধানের ৩৫ অনুচ্ছেদে কিছু শর্ত ও পদ্ধতির কথা বলা আছে যা পূরণ সাপেক্ষে মৌলিক অধিকার তথা আইনের আশ্রয় লাভের অধিকার প্রয়োগ করা যায়। আদালতের মাধ্যমেই মানুষের এ অধিকার প্রয়োগ করার বিধান আছে, যা রাষ্ট্র আদালতের মাধ্যমে নাগরিকদের অধিকার নিশ্চিত করে থাকে।\nতবে এক্ষেত্রে একটি বিষয় লক্ষ্যণীয় যে, আদালতের কাছে যাবার আগে বিভিন্ন আইন-শৃঙ্খলা বাহিনীর মাধ্যমে তদন্ত ও তাদের দেয়া প্রতিবেদনের মাধ্যমেই বিচারের পথ সুগম হয়। উপরের দুটি ঘটনায় তদন্তকার্য ঠিকভাবে হয়নি বললে খুব একটা ভুল হবে না বলা যায়, না হলে ৭৫ বছরের একজন বৃদ্ধার অস্ত্র মামলার আসামী হওয়া ও প্রায় ১৭ বছর ন্যায়বিচারের আশায় আদালতে ঘুরতে হতো না। আর ক্ষমতাবানের ক্ষেত্রে তদন্ত ও প্রাথমিক বিচারিক ব্যবস্থা তার পক্ষে ২৮ বছর রক্ষাকবচ হয়ে কাজ করেছে, যদিও শেষ সময়ে উচ্চ আদালত বিচারের পথ সুগম করেছে।\nসংবিধান অনুসারে দেশের মানুষের শেষ ভরসা হচ্ছে আদালত। তাই নির্দিষ্ট সময়ের মধ্যে সুষ্ঠু তদন্ত এবং মামলা-মোকাদ্দমার যুক্তি-তর্ক সম্পন্ন হলেই মানুষ তার ভরসার জায়গা থেকে প্রকৃত ও ন্যায় বিচার পাবে। বিষয়গুলো নিয়ে দায়িত্বশীল সবার ভাবার সুযোগ আছে, আরও কার্যকর নির্দেশনাও আসতে পারে উচ্চ আদালত থেকে। তাহলেই হয়তো দেশের মানুষের সাংবিধানিক অধিকার নিশ্চিতের পথ সহজ হবে।


বঙ্গবন্ধু টি-২০ কাপে আমাকে যেন ২-৩ ম্যাচ খেলার সুযোগ দেয়া হয়ঃ আশরাফুল\n২০১৩ সালে বাংলাদেশ প্রিমিয়ার লিগে ফিক্সিংয়ের কারণে নিষেধাজ্ঞা পান আশরাফুল। ৫ বছরের নিষেধাজ্ঞা শেষে ২০১৮ সালে আবারো ক্রিকেটে ফেরেন তিন। এরপর আরো দুই বছর পেরিয়ে গেছে কিন্তু এখনো জাতীয় দলে তার ফেরার সম্ভাবনা নেই বললেই চলে।\nকিন্তু এরপরও আশরাফুলের প্রতি তার ভক্তদের ভালোবাসা একটুও কমেনি, বরং বেড়েছে। আর সেই ভালোবাসার প্রতিদান দিতে একদিনের জন্য হলেও আবারো জাতীয় দলের হয়ে খেলতে চান আশরাফুল।\nসম্প্রতি সিনিয়র ক্রীড়া সাংবাদিক নোমান মোহাম্মদের ইউটিউব চ্যানেল নট আউট নোমানে সাক্ষাৎকারে এ কথা জানিয়েছেন আশরাফুল।\nঅনুশীলনের ফাঁকে দেয়া সেই সাক্ষাৎকারে তিনি বলেন, ‘আমার স্বপ্ন কিন্তু একটাই, আবার বাংলাদেশের হয়ে খেলব। আমার এ স্বপ্নের পেছনে বড় শক্তি হলো আমার ভক্তরা। কারণ দেশে ও দেশের বাইরে আমার অনেক সমর্থক এখনও বিশ্বাস করে যে, দেশকে আমি আরও সার্ভিস দিতে পারব। আমিও বিশ্বাস করি যে, অন্তত একদিন হলেও খেলব বাংলাদেশ দলে।’\nএসময় আসন্ন টি-টোয়েন্টি কাপে নিজের লক্ষ্যের কথা জানিয়ে আশরাফুল বলেন, ‘আমি সেরা পারফরমার হতে চাই, সেরাদের তালিকায় থাকতে চাই। যেহেতু আমি স্বপ্ন দেখি জাতীয় দলে খেলার, এই খেলাটা আবার সরাসরি দেখানোও হবে। তাই এই জায়গাটায় আমি চাইব, আমাকে যেন ২-৩ ম্যাচ খেলার সুযোগ দেয়া হয়। তাহলে আমি সবার প্রত্যাশা পূরণ করতে পারব আশা করি।’\nআপনি কি হিন্দু হয়ে গেছেন? এই প্রশ্ন করায় কড়া জবাব দিলেন মিথিলা\nএকটু পরেই মুখোমুখি বরিশাল-চট্রগ্রাম, দেখুন একাদশ…\n১০ বছরে সবচেয়ে বেশি ছুটির রেকর্ডে বাংলাদেশের নাম!\nNov 30, 2020 Sohidul Islam\nNov 18, 2020 Ra Ts